
AWE 


INEKEARETIRAFORDIAA 

AWOR E LO BIRA EHECUTIVO Dl COPA AIRUNES 

Lampe pa haya su version, 
pero envano. E no ta reac- 
ciona riba nos yamadanan 
mas.Pero testigonan a duna 
nos di AWEMainta di conoce, 
cu e siman aki, pa di dos 
biaha,sra. Ineke Lampe a 
biaha pa Panama, pa su di 
dos entrevista, pa cu e lo bira 
un di e ehecutivonan di Copa 
Airlines, cu na luna di de- 
cember awor lo cuminsa bula 
3 bes pa siman pa Aruba. 

Di e forma aki sra. Ineke 
Lampe a pone un fin na un 
carera di hopi aña cu Ameri- 
can y a acepta un reto nobo. 
Nos ta desea sra. Ineke 
Lampe tur clase di éxito. 




Sin tende masha hopi tempo 
di sra. Ineke Lampe, como 
Country Manager di Ameri- 
can Airlines, AWEMainta a 
haya informacion cu ultimo 
fin di luna, e lo a entrega su 
retiro como Country Manag- 
er di AA. Nos di AWEMainta 
a trata di haya sra. Ineke 


LADRON!? 


Ta ken bayama pa 


Empleadonan di AMC Unicon no 

a gusta pa hulandes yamanan pa Ladron 


Ayera mainta, e trahadornan na Unicon na Dakota, a dicidi 
di bandona pia di trabao, ora cu un di e supervisornan, 
kende a haya falta di un equipo pa traha cune, a cuminsa 
na yama tur e trahadornan di e compania pa ladron. Pero 
loke a pone e trahadornan rabia mas ainda, ta pasobra e 
supervisor aki a laga sa cu e lo laga pone den e “record 
personal” di cada trahador, cu nan ta ladron. E “grito” di e 
supervisor Hulandes tabata den su furia, pero pa cual a pidi 
disculpa y asina a pidi tur trahador pa reanuda trabao. 



Ayera prome cu solo baha, siguidornan di partido PPAy su lider incansabel Benedicto “Benny” 
Nisbet a conmemora e fundacion di e partido oranje na Juancho Irausquin Plein. PPAa wordo 
funda na 1949 pa e visionero y sirbidor di pueblo Juancho Irausquin cu tabata un di mentenan 
briyante tras nos pilar economico actual, esta esun di turismo cu awor ta serca di un crisis. 


SINVERGUENZA 

Atraco arma den cas di señora di 66 aña 




Polis di Playa ta haya informacion cu pa 5’or di madruga, cu 
un atraco lo a tuma lugar den un cas den Jolastraat. Polis 
a bay y nan ta papia cu e señora M.C.P.I naci na Corsow 
di 66 aña, kende ta bisa polis cu 2 homber a drenta den su 
cas y a dal’e cu skop y tambe a pone un arma di candela 
na su cabes. El a pidi e anti-socialnan pa no bay cu su 
tas, den cual e tin su remedinan, pero e ladronnan aki no 
a haci caso y a bay cu e tas, cu placa y remedi. 

Un testigo cu tabata n’e sitio a bisa polis cu e señora a 
bira malo despues di e atraco. El a wordo hiba poli pa 
tratamento. Polis a tira un bista y a mira cu henter e cas 
ta reboltea y tambe e bentanan di cushina tabata kibra. E 
caso ta den man di Team di Atraco. 

Fundacion CAS ta reacciona riba un remarca di Presidente di ATIA 

Si trahadornan di sector priva haya mas representacion sindical, 
ATIA por demanda pa mayor representacion unda cu ta 

Y no bin bisa awor cu no tin un balansa den representacion 



cu mester tin mas balansa den 
sindicalismo, e.o. den conste- 
lacion di Sindicato den Accion, 
pasobra den sector priva, nan 
ta minoria den representacion 
y esey no ta bon. 

Segun Leo Yarzagaray, esaki 
ta un remarca cu merece haya 
atencion di Fundacion CAS, 
pasobra si wak na prome lugar, 
e trahadornan den sector priva, 
apenas nan ta organisa pa un 
10%. Den sector publico, casi 
40% y esey tin su motibo. 


FUNDACION CAS a sinti 
necesidad di reacciona riba un 
declaracion haci recientemente 
pa Presidente di ATIA, Juan 
David Irausquin, kende a bisa 


T’asina cu Gobiernonan na Aru- 
ba, ta permiti trahadornan usa 
nan derecho y asocia na sindi- 
cato libremente. Tur empleado 
publico, incluso e director y 
miembronan di staff, ta liber pa 
ta miembro di un sindicato. 


Pero si tira un bista den sector 
priva, pa loke ta hotelnan, cu 
tin nan organisacion, AHATA, 
lo topa cu e miembronan di 
AHATA, den cual tin gerencia 
di hotel, manera na Westin, 
cu ultimamente a rechaza rep- 
resentacion sindical, pero si 
a bin cu nan propio sindicato 
propio. Y asina tin Renaissance, 
Marriott, RIU y varios mas, 
cu no tin sindicato, segiin Leo 
Yarzagaray. 

Si tuma p.e. miembronan di 
ATIA, por cuminsa menciona 
algun di e negoshinan di auto, 
manera Garage Cordia, R.E. 
Yrausquin & Sons y asina por 
sigui menciona mas negoshi 
miembro di ATIA, cu no tin 
sindicato. Pacusnan den su 


mayoria no kier mira sindicato. 

Y asina, segun Leo Yarzagaray, 
Fundacion CAS ta bin topa cu 
ni 10% di trahador den sector 
priva so, ta afilia na un sindi- 
cato. Pasobra ta miembronan 
di AHATA, ATIA, no kier permiti 
trahadornan bira miembro di 
sindicato. E unico asociacion, 
esta WAB, asociacion di con- 
tratista, tin basta trahador afilia 
na sindicato. 

Y awor e propio Presidente di 
ATIA, Juan David Irausquin ta 
bin declara cu sector priva tin 
minoria den representacion di 
trahador, anto esey mester ta 
motibo pa Presidente di ATIA 
bay pidi su miembronan, pa 
permiti pa nan trahadornan 
haci uso di nan derecho y laga 


nan afilia n’e sindicato cu nan 
ta desea. Y asina mañan sector 
priva por ta mihor representa 
den cualkier comision y unda 
cu ta, di acuerdo cu Leo Yarza- 
garay, Presidente di Fundacion 
CAS. 

Si tin un 10 mil trahador of algo 
mas, cu ta miembro di sindi- 
cato, apenas 3 mil of menos ta 
di sector priva. Esaki mester ta 
un berguenza pa sector priva. 
Pasobra trahadornan den sector 
priva mester por logra di por 
afilia nan mes den un organ- 
isacion sindical y asina e ora 
ey ATIA por demanda pa haya 
mayor representacion, unda cu 
esey ta necesario, tabata punto 
di bista di Fundacion CAS, ex- 
presa pa Leo Yarzagaray. 


Ramon Lee no lo bin 
bek mas den politica 



ACTUAL minister Ramon Lee contestando riba e pregunta cu 
si en berdad el lo ta interesa pa ocupa e posicion di director 
di Fundacion Lotto pa Deporte, el a bisa cu esey no ta e caso. 
Segun e mes a bisa, asina cu e baha como minister el lo bay su 
cas pa pasa tempo cu si nietonan. Cu otro palabra, e no lo bin 
bek mas den politica y asina e ta bira un otro miembro mas di 
partido MEP cu ta expresa cu el lo bandona politica. 

Si ya caba partido MEP ta den un posicion hopi fragil, caminda 
cu tin un cantidad enorme di personanan rabia cu nan debi 
nan nan mal maneho of nan maneho di friends & family. Awor, 
diferente di e candidatonan cu a pesar di e sin numbero di 
criticanan contra nan, toch a keda haya basta voto, ta dicidi 
di baha e trapi di politica, e posicion di e partido lo ta uno 
sumamente vulnerabel y tin expertonan den politica ta indica 
cu e siguiente eleccion, a no ser cu bin cambionan drastico, 
lo por ta e morto di partido MEP. 


Mientras ta papia di un mihor 
calidad di turismo ta pone 
propaganda den subway! 



DURANTE e conferencia 
di prensa riba turismo cu a 
tuma lugar e siman aki por a 
tende directora di Aruba Tour- 
ism Authority (ATA) Myrna 
Jansen ta comenta cu tin un 
agencia di publicidad nobo na 
Merca pa promociona Aruba. 

EI a indica cu un di e camindan- 
an cu ta promocionando Aruba 
ta den subway y den e wagon- 
nan di dje tambe.Despues di 
Jansen por a scucha presidente 


di AHATA, Rob Smith ta bisa cu 
Aruba ta sigui cu e intencion di 
upgrade nos turismo, cu loke ta 
buscando ta turismo di mas cali- 
dad, es decir, turista cu ta gasta 
mas.Aki mester bisa cu tin algo 
cu no ta klop, pasobra tur hende 
sa cu esnan cu ta haci uso di e 
servicio di subway no ta esnan 
cu tin e entradanan mas halto. 
E personanan cu ta haci uso di 
subway ta personanan di entra- 
danan abou te mediano, pero 
no personanan cu tin posicion- 


nan halto y salarionan halto. 
AWEMainta no por compronde 
cu ta dicidi di bay pone pro- 
paganda den subway pa haya 
turista di mas calidad, pasobra 
eseaki na ningun momento lo ta 
e caso. Ademas den e temponan 
aki di un crisis financiero pisa 
na Merca, esnan cu ta wordo 
mas afecta dor di dje ta esnan 
di entrada abou y medio y ta 
hustamente nan lo pensa no 
uno ni dos sino hopi biaha 
promer cu tuma e decision di 
bula bin Aruba caminda cu e 
prijs di hotelnan ta basta pica 
y fuera di esey e gasto diario 
cu nan lo por tin, esta cuminda 
y recreacion no ta coy papia 
mes. Si conseho di e compania 
di publicidad nobo ta pa pone e 
avisonan den subway, e ora lo 
ta consehabel pa revisa e deci- 
sion di a duna e compania aki e 
tarea di mercadea Aruba den e 
sectornan mas halto, ya cu esaki 
sigur no ta un di nan. 

Criaderonan di sangnra 
a anmenta 

Tur hende mester controla rond di cas pa 
evita obhetonan cu ta contene awa para 

FRIDO Maduro di Salubridad Publico ta indica durante confer- 
encia di prensa cu normalmente ora tin temporada di awacero, 
hopi biaha ta resulta cu e cantidad di criaderonan di sangura 
tambe ta aumenta. 

Durante henter aña ta inspecciona tur e casnan pa por elimina e 
criaderonan y concientiza pueblo pa nan mes elimina esakinan. 
Aunke cu ta parti hopi folder y ta duna hopi informacion na 
pueblo, toch ta resulta cu ta haya diferente criadero. 

Na e momentonan aki awa ta yobiendo y por ripara cu e cria- 
deronan ta aumenta. Esaki kiermen cu e peliger ta bira mas 
grandi pa cu dengue. Si nos tur rondea continuamente rond di 
cas y wak tur obheto cu por contene awa y eliminanan, nos ta 
logra baha e cantidad di criadero. 

Mas aleu, Frido Maduro ta bisa cu durante temporada di awacero 
hopi hende ta pone hemchinan di 5 galon, ta pone drumnan 
pa recoge awa. Esey ta hopi bon, pasobra ta haya awa pa muha 
mata, pero na mes momento ta bisa cu no mester lubida cu nan 
por bira un criadero. E hemchinan y drumnan ey mester wordo 
tapa of por tira abate den dje. 

Tambe e ta bisa cu ora awa cay y blachinan di mata cay abaou y 
no wordo recogi, hopi biaha nan ta forma un hol y awa ta para 
den dje y esaki por bira un criadero. Pesey e ta bisa cu loke nos 
mester purba na nos cas ta kita tur loke por contene awa, haci 
cura limpi, cuida tur e containernan (bleki, boter, hemchi, etc) 
pa nan no bira criadero. Te na e momentonan aki loke nan por 
a ripara ta cu e mayoria di aumento di criadero ta den hemchi 
cu bari, tambe nan ta haya den scoter di mata. 

Mas aleu e ta bisa cu awa a cay y tin hopi plas di awa, pero nan 
ta monitor esakinan tur dia. Si acaso nan tin larva den dje, nan 
ta wordo trata. Dor di esaki Frido Maduro ta bisa cu riba e parti 
aki pueblo por ta trankilo. 

Na e momentonan aki nan no ta bezig ta fleet general, pasobra 
e no ta necesario ainda, a pesar cu tin hopi sangura na Aruba, 
pero ta trata di e sangura preto. 


Calificando tur trahador pa ladron 

A pone cu trahadornan di Unicon 
a bandona pia di trabao 




AYERA mainta, e trahadornan 
na Unicon na Dakota, a dicidi di 
bandona pia di trabao, ora cu 
un di e supervisornan, kende a 
haya falta di un equipo pa traha 
cune, a cuminsa na yama tur 
e trahadornan di e compania 
pa ladron. Pero loke a pone e 
trahadornan rabia mas ainda, ta 
pasobra e supervisor aki a laga 
sa cu e lo laga pone den e “re- 
cord personal” di cada trahador, 
cu nan ta ladron. 

Esey sigur no a cay den bon 
tera, y e trahadornan a dicidi di 
bandona pia di trabao, a avisa 
nan sindicato FTA. Pero prome 


cu dirigentenan di FTA a yega 
n’e sitio, ya gerencia di Unicon 
a sali pa papia cu e trahador- 
nan, mustrando cu e “grito” di 
e supervisor Hulandes ta den 
su furia, pero pa cual a pidi dis- 
culpa y asina a pidi tur trahador 
pa reanuda trabao. 


Pero e trahadornan a exigi por 
escrito di gerencia, cu sigur lo 
no aparece riba nan “record 
personal”, cu nan ta ladron y 
como tal e disculpa tambe lo ta 
por escrito. Unabes esaki haci, 
trabao a ser reanuda y a malen- 
tendimento aki a ser aclarea. 


Purbando di saca su gal politico 

Endy Croes di Lotto pa Deporte ta ataca yiu di politico 

ta destaca den deporte 

MIEMBRO di fraccion di AVP den Segun Otmar Oduber, reaccionnan di Mas aleu, Oduber a bisa cu e por a a recuri na ataca un hoben cu ta destaca 
Parlamento Otmar Oduber a indica cu Endy Croes, kende na varios ocasion scucha Endy Croes ta papia cu Otmar den deporte pa di e forma ey e por saca 
e por a tuma nota di e reaccionnan cu a el a yega di bisa cu e no ta politico, sa masha bon con Lotto pa Deporte ta su gal politico riba Oduber. Esaki ta 
bin padilanti den cuadro di loke AVP a su afiliacion politico ta mas cu claro, funcionapasobraOtmarmesabiahabay demostra cu nos no tin un persona cu tin 
trese den cuadro di Lotto pa Deporte, ora mira cu un fondo cu tabatin di 1.2 Corsow cu un seleccion caminda cu su deporte na pecho den un posicion asina 
y cu esakinan no a convence ningun miyon florin cu tabatin pa mercadeo cu yiu homber lo ta forma parti di dje. importante manera director di Lotto pa 
hende. semper tabata wordo atendi pa propio Segun Otmar Oduber, nunca el a pidi Deporte, sino un persona cu ta wak ken 

E ta indica cu e posicion cu e presidente Lotto pa Deporte a wordo hinca den sosten di Fundacion Lotto pa Deporte, e ta yuda y ken e ta laga di yuda. “Den 
di Fundacion Lotto pa Deporte ta uno man di ruman homber di e presidente cu el a biaha riba propio pia, su yiu cu deporte Sr. Croes nos no conoce color 
politico y mientras tanto no por a scucha di e fundacion aki. Y manera nan mes a ta forma parti di e seleccion, mescos politico, nos no conoce raza, ta hoben- 
un minister Lee bin defende su maneho confirme, ta gana 15% di comision for di cu tur otro hoben cu ta den deporte na nan cu mester un futuro y ta pesey Lotto 
pa cu esaki. Segun Oduber esaki ta el.2miyonaki. OtmarOdubertapuntra Aruba tin derecho pa haya un subsidio pa Deporte mester tey pa yuda guia nos 
logico, pasobra e minister mes tabata ta kico ta e argumento pa duna ruman di Lotto pa Deporte. E parlamentario hobennan, mantenenan for di e mal ca- 
forma parti di e djodjomento cu tabatin homber esaki, caminda cu e ta gana casi di AVP, papiando den e caso aki como minda y percura pa duna sosten tambe 
den Lotto pa Deporte. 200 mil florin pa aña. mayor, a lamenta cu Endy Croes mester ora nan ta representa nos pais”. 

Pa por haya un democracia real na Aruba mester 

cambia nos kiesverordening 


LIDER di partido DR, Andin Bikker a elabora riba 
fortificacion di nos Parlamento. E ta bisa cu tur ora por 
tende cu Parlamento ta e organo di mas halto cu tin, sin 
embargo e percepcion den pueblo ta cu ora un persona 
bira parlamentario ta biahamento so tin. 

“Parlamento riba su mes tin masha poco poder, pasobra 
e poder ultimo di manda gobierno cas no ta un cos cu 
bo por usa tur siman y tur luna”. Pesey DR kier bin cu 
algun proposicion pa fortifica e percepcion y funciona- 
mento di Parlamento. Por ehempel, na Merca, Colom- 
bia y otro paisnan tin un canal di television dedica na 
Parlamento. Na Aruba mester wak pa nos tin un canal 
di television dedica unda cu pueblo por observa kico 
Parlamento ta haci, ken ta presenta na trabou, kico nan 
ta bisa en bes di un canal na AM. 

Otro proposicion ta pa baha e kiesdrempel pa por wordo 
escohi, esta pa un politico saca su mes (voorkeurstem). 
Esey den opinion di Andin Bikker lo pone cu mas y mas 
hende den gobierno y den Parlamento ta escohi como 
representantenan real di pueblo y no cu ta e numerahe 
ora di traha lista ta manda. 

Tambe e ta mustra cu na Merca p.e. hefenan di de- 
partamento ta wordo nombra y por wordo kita dor 
di Parlamento. Esey ta pone cu por yama un hefe di 
departamento bin duna cuenta na Parlamento directa- 
mente sin cu e minister responsabel mester sinti su 
mes yama cu si e hefe di departamento of e persona 
bou dje no funciona na un manera debido cu e hefe di 
departamento ta saca su conclusion y no e minister. 
Esey kiermen cu no necesariamente gobierno mester 
bay cas. 

Andin Bikker ta kere cu e tres proposicionnan aki ya 



caba ta reenforza e funcionamento di Parlamento pa 
por yega berdad cu e percepcion cu Parlamento ta e 
organo di mas halto ta cuadra cu realidad tambe. 

Mas aleu, Bikker ta bisa cu ora a traha e kiesverorden- 
ing no a pensa cu matematicamente lo por haya situa- 
cionnan manera cu a pasa den eleccion pasa, cu pa 
apenas 23 voto e gobierno aki a sinta. PDR lo a haya 
nan asiento y MEP lo a keda cu 10. 

Ademas e ta bisa cu un persona ta saca su mes te ora cu 
e tin mitad di e kiesdeler, es decir, mester tin un average 
di 1200 voto bay ariba, por ta awor e ta bay subi, pa 
por ta un representante digno di pueblo. Aki Bikker ta 
indica cu por ripara cu hopi persona riba un lista ta saca 
600 voto of mas, pero nan ta tira na number 10 of otro 
dependiendo di e lista, y nan ta haya cu hendenan nan 


dilanti cu a saca 150 voto ta drenta Parlamento. 

Pesey ora di formacion di lista tin hopi rancamento di 
ciboyo, pasobra tur hende kier haya posicionnan halto 
riba e lista. PDR ta e unico cu eleccion pasa a pone tur 
hende firma un contrato cu esun cu haya menos voto 
ta tuma su retiro y ta laga e otro schuif dor. 

Pero na mes momento Andin Bikker ta puntra ta ki vali- 
dez legal e contrato aki tin y pesey e ta bisa cu mester 
cambia e kiesverordening pa por haya un democracia 
real, caminda cu e persona no mester worry ki number 
e tin riba lista, si e traha duro y e wordo escohi, auto- 
maticamente e tin un chens pa drenta Parlamento of 
gobierno. Esaki ta un democracia real. 

Tambe e ta menciona e articulo 109 cu ta bisa cu te 
ora un partido tin un asiento por participa pa haya e 
restzetel, no ta klop. Na Hulanda esaki a wordo cambia 
y awor t’asina cu si un partido haya 75% di e kiesdeler, 
automaticamente e ta participa pa e restzetel. Esaki e 
ta mas democratico pasobra no lo haya situacionnan 
manera esun di eleccion pasa cu di ‘cabey boto awor 
tin un gobierno sinta cu ta claim cu e tin 11, pero en 
realidad e ta sinta eyden cu nos asiento”, lider di PDR 
a duna di conoce y ta agrega cu e gobierno actual cu 
ta claim cu nan ta bay bolbe haya mayoria ta virtual- 
mente no existente pasobra e pueblo votador a bisa 
caba biaha pasa cu apenas pa 23 voto e resultado lo 
tabata diferente. 

Finalizando Andin Bikker ta bisa cu pasado ta pasado, 
pero pa futuro si mester drecha e kiesverordening pa 
haya un democracia real. Pero e no ta kere cu esaki lo 
bay cambia por lo pronto, por lo menos pa e siguiente 
eleccion. 


Famianan y scolnan ta sigui ricibi daño di 

awacero y ladronicia 



MARILA Lacle, candidato di partido DR 
a comenta riba e daño cu Aruba a haya 
di e awacero. DR cu su lema un mihor 
calidad di bida a dicidi di move rond y 
constata tur e problemanan cu tin. Un 
di e areanan cu DR a bishita ta Bushiri y 
Noord. Nan por a constata cu e caminda 
nobo cu a ser traha banda di Fantastic 
Gardens a keda bou awa y e famianan 
den e area a bolbe ricibi daño. Un di e 
factornan pa cual a trese esaki dialanti 
ta pasobra camindanan a wordo ranca 
y traha di nobo, pero camindanan nobo 
no a ser traha den e areanan cu tin mas 
necesidad. A construi esakinan den e ar- 
eanan cu tin comercio y esaki a conduci 
cu e lugarnan aki ta keda bou awa. 
Tambe el menciona cu por a constata 
cu scolnan a yena cu awa, materialnan 


a bay perdi, pero na mesun momento 
ladronicia a tuma lugar. 

Segun Marila Lacle, lamentablemente e 
scol basico na Madiki a ricibi dañonan 
pa loke ta awa y tambe e ta menciona cu 
aki e hortamento no ta stop. Muchanan 
a perde scol y preocupacion, miendo y 
desesperacion ta loke ta reinando den 
nos pueblo y esaki no ta contribui na un 
mihor calidad di bida pa tur hende. 
Siguiendo cu e tema di ladronicia, el 
a comenta cu ayera mainta un señora 
di edad na Madiki a wordo atraca y a 
pone revolver na su cabez. Ladronnan 
a bay cu su tas y lamentablemente su 
remedidanan tabata den e tas. 
Atraconan, ladronicia, joy rinding di 
auto ta cosnan cu ta bin ta sosodiendo 


mas y mas, mientras cu nos gobernant- 
enan ta drumi, segun Marila Lacle. E ta 
kere cu mester para un rato keto y reflex- 
iona riba e puntonan cu el a menciona, e 
ta puntra si Aruba mester sigui biba den 
preocupacion, miedo y desesperacion 
of mester bisa cu ta basta y e cos aki no 
por sigui asina. 

“Un fabor a wordo pidi na mi persona 
pa intermedia via medionan cu e pais 
aki no por sigui biba ta temblando, pa 
no sa kico tin mañan”, miembro di DR 
a indica. E ta agrega cu si nos sigui biba 
cu miedo y gobernantenan no haci, anto 
nan saca nan conclusion, cu Aruba no 
kier sigui cu ladronicia, no kier sigui cu 
matamento, no kier sigui cu desespera- 
cionnan. 

Momento a yega pa duna importancia 

berdaero na nos turismo 

Mester pasa e ley pa tin un fondo exclusivamente destina pa turismo 


PARLAMENTARIO Otmar 
Oduber a indica cu Aruba ta de- 
pende den un 80% riba turismo 
como su pilar economico y mer- 
cado Mericano ta entre 60 pa 
70% di nos turismo. Mirando e 
crisis financiero na Merca, esaki 
lo por tin influencia riba nos. 
Oduber a indica cu ta contento 
cu finalmente gobierno a re- 
aliza cu nos ta enfrenta posibel 
problemanan pa cu industria 
di turismo. Mas of menos dos 
siman pasa fraccion di AVP a so- 
licita un reunion di Parlamento 
caminda cu a pidi pa tur e au- 


toridadnan turistico na Aruba 
por wordo scucha y tambe pa 
prepara un plan di contingencia 
pa e situacion aki cu lo tin su 
consecuencia pa cu Aruba. 
Tambe Oduber a indica cu mas 
of menos 4 siman pasa a mustra 
cu informenan cu nan a bin ta 
ricibiendo ta mustra no sola- 
mente cu cos no lo ta bon, pero 
hasta tabata papia di caidanan 
den nos turismo di entre 20 pa 
25% y esaki a wordo confirma 
dor di minister Briesen siman 
pasa den un declaracion na 
prensa. 


Loke a straña fraccion di AVP 
den e declaracion cu a wordo 
haci di parti di gobierno dialuna 
ultimo, cual no a cay den hopi 
bon tera den comunidad paso- 
bra ta practicamente increibel 
cu gobierno a dorna su mes cu 
un cantidad di departamento 
rond di dje, ta papia di un po- 
sibel crisis cu ta existi cu AVP a 
bin ta vocifera for di casi 2 luna 
pasa y hasta a pidi reunionnan 
riba dje, pa scucha un Promer 
Minister ta purba di papia cu 
mester baha banderanan di 
partido, cu ta bandera di Aruba 


mester ta dilanti, etc. 

Segun Oduber, for di 4 luna 
pasa directora di ATA a notifica 
gobierno cu situacion ta frega, 
a mustra riba e hecho cu no 
solamente nos ta atras compara 
cu otro destinacionnan, pero 
hasta a papia cu presupuesto 
di Pais Aruba a keda stagna pa 
4 aña consecutivo y cu poder 
di compra a bay atras cu 20% y 
dor di esey nos ta 20% atras pa 
loke ta mercadeo di Pais Aruba 
compara cu 4 aña pasa. 
Dialuna por a scucha cu gobi- 
erno ta papia di un inyeccion 
adicional di 3 miyon conhunta- 
mente cu 1 miyon di AHATA, 
pero di otro banda contestanan 
di minister Briesen di 15 di oc- 
tober por mira cu ta corta den 
presupuesto di Pais Aruba pa 
loke ta mercadeo di nos isla cu 
casi 1 miyon florin. 

Tambe Otmar Oduber a indica 
cu for di departamento di Fi- 
nansa el a haya sa cu ningun 
fondo adicional a wordo poni 
pa ATA y hasta a mustra cu si e 
decision aki cay, no sa di unda 
e placa lo bin. 

Pesey fraccion di AVP den un for- 
ma responsabel, y no haciendo 
politica buscando credibilidad 
tras di departamentonan cu ta 
carga e sosten y confianza den 
e comunidad aki, a pidi atraves 
di Parlamento un reunion pa 
conhutamente, no partidonan 
politico, pero Aruba padilanti 
pone un fondo disponibel y 
mustra riba e hecho cu a yega 
momento pa pasa un ley cu ta 
drumi pa basta tempo pa tin un 
fondo destina exclusivamente 
pa turismo. Asina durante mo- 
mentonan dificil no mester 
bay lanta comisionnan, tene 
reunionnan, pero pa e instanci- 
anan por dispone di inmediato 
di fondonan necesario. 
Continuando, e parlamentario 
di AVP ta lamenta cu den henter 
e discurso di Promer Minister, 
cu aparentemente awor a re- 
aliza cu Aruba ta enfrentando 
un temporada dificil nos dilanti, 



despues cu ta su propio gobier- 
no a causa e economia cai debi 
na e cantidad di medidanan, 
manera BBO cu a hiba inflacion 
na nivelnan di riba 10%. 

E condicion aki na Aruba cu a 
pone cu e posicion di nos con- 
ciudadanonan a bay drastica- 
mente atras, no solamente e in- 
flacion di riba 10%, pero tambe 
caida di bentanan di entre 20 cu 
30%, ta consecuencia directo di 
falta di vision y conocemento 
y di e hecho cu gobierno aki a 
dicidi di implementa un serie di 
medida riba nos pueblo. Esey 
conhuntamente cu un vision cu 
no a existi pa loke ta maneho di 
nos turismo, a pone cu nos ta 
den un condicion awe cu mester 
bati alarma y gobierno mester a 
busca otro instancianan cu tin 
credibilidad pa di e forma aki 
mustra cu algo ta bay wordo 
haci. 

Finalizando, Otmar Oduber ta 
indica cu ta momento pa tur 
fraccion den Parlamento, con- 
huntamente cu instancianan 
na Aruba percura pa e cos aki 
no ripiti mas. Aruba su tur- 
ismo ta demasiado importante 
pa cu bida diario di cada un 
persona cu ta biba riba e pida 
baranca aki, pasobra directa 
of indirectamente nos tin rela- 
cion cu turismo. Pesey e ta pidi 
gobierno pa trata e asunto aki 
cu seriedad, lagando e show 
politico un banda. 



* MfsttT cumpli cu tur condicicm di_/inanciaTiiL’nfo di Bunco 
di Caribe. Ofena vcilido te cu 31 Octoher 2008. 

Sera awor bo pakete di li^rpotheek di Banco di Caribe y bo tin 
chens di ta e ganador di 25.000 florinf 


Manera cii bo aplica y bo fiansa wordo aproba bo ta participa automaticamente 
den e sorteo pa gana 25.000. E sortep lo tuma Luga, Januari 2009. 

Pasa libremeiite serea nos na Vcindéllaan 31 of jama 523-2000 of 523^2234 

Loketa Pasa... 


Plafond riba podium di Piaza Betico Croes a cuminsa cay 





OMAR tambe a laga su marca riba Plaza Betico Croes y banda di dje, e falta di mantencion, a pone 
cu plafond di e podium riba dicho plaza a cuminsa cay. Inmediatamente Gobierno a manda pa drecha 
esaki, pasobra tin compromiso e fin di siman aki riba Plaza Betico Croes. Esaki ta otro muestra cu 
Gobierno no ta mantene dicho plaza. Lamentablemente. 


BLOW OFF SALE STARTS 



HALF PRICE 


«>CO/ SAPATU 
^ 3 /O PA DAMAS 


30 % 




ARIBATURPAÑA 


DAMAS 


ALL LAOIES CLOTHING 
ALL LINEN CLOTHING 


20%ALL HANDBAGS 


SAGAR T*i:5*27502 SAGARII Tel: 5884488 

Caya G.F. Betico Croes 75A Caya G.F. Betico Croes 64 

Instltuto Pedagoglco Arubano 


Instituto Pedagogico Arubano 
Colloquium Doctum 


Pa admision na Instituto Pedagogico Arubano 
un persona mester tin diploma di VWO/HAVO of MBO. 
Esnan riba 21 aña cu no tin un diploma menciona, por haci un 
colloquium doctum pa haya admision. 


Ta acepta inscripicion for di 

27 di october te cu 17 di november 2008 
na IPA, Isaac Wagemakerstraat 11, San Nicolas 
tel. 584-0840 

Mester trece extracto di registro civil y AWG 75,- pa inscripcion 


Dia 17 di november 2008 lo tin un anochi di informacion 


Accidente banda di Marriott 


AYERA tabatin un accidente na altura di Marriott Regency, unda 
e Tercel aki a hay’e den un accidente. E chofer mester splica ta kico 
a pasa exactamente, pasobra e ta mustra cu t’e mes a ocasiona e 
accidente aki. 


Auto, busca pa hit & run haya 
cu number cu no ta di dje 



TABATA den Tarabana, cu polis ta nota un auto ta core masha 
sospechoso, y a dicidi di para pa investiga. Tabata un auto 
cu polis ta buscando pa un caso di hit & run, pero e number 
cu tin riba e auto, no ta di dje, pero ta uno horta. E mesuhn 
number aki a yega di ser usa pa comete ladronicia y tambe 
otro caso di hit & run. Polis a kita e auto aki for di su doño, 
kende a duna diferente version na polis, pero e mes a cay den 
su trampa di palabra. 



Royal & SunAlliance Insurance (Antilles) N.V. 


Pa casonan di emergencia fabor jama 
5944-669 of 5930-616 


Bo ta BONBINI desde October 27,2008 na nos 
oficina nobo situa na PORTOFINO PLAZA 
LG. Smith Blvd. 124 banda di Antraco. 


Aviso Importante 


Nos lo ta sera October 24,2008 desde 11 ’or 
mainta en conecshon cu mudamento. 


di 


Polis a haya auto horta 
banda di Rancho Amistad 



POLIS a ser notifica cu banda di Rancho Amistar, cu ta keda 
na Papaya tin dos auto staciona y tin tur indicacion cu nan 
ta producto di joyriding. Y asina mes a resulta di ta. Un di e 
doñonan a logra bin prome cu polis a hiba e auto Balashi, ya 
el a haya falta solamente di bateria di e auto pa cual el a busca 
uno. E otro aki, si a ser hiba Balashi pa mas investigacion. 

Compania di Seguridad a 
pone un paro na fiesta na 
Crown Electronics 




AYERA madruga, un grupo di ladron a dicidi di prepara nan 
regalonan pa fin di aña, y a dicidi di kibra den deposito di 
Crown Electronics na Dakota. Nan tabatin dos cos bon planea, 
pero no tabata sa cu tabatin un silent alarm cu a notifica e 
compania di seguridad, cu a acudi den minimo di tempo y a 
stroba e ladronnan di bay cu nan auto. Via di dak nan a logra 
drenta y a cuminsa prepara varios articulo electronico pa bay 
cune. E unico cos cu nan por a bay cune, ta un flatscreen LG di 
32 inch. Polis ta buscando e grupo di anti-socialnan aki. 


E biaha aki ta Score a haya bishita 



AYERA madruga, tabata e negoshi Score, cu ta keda den Caya Betico Croes cu a haya bishita, di loke 
hopi hende ta kere, ta di chollernan cu ta bagamundia den caya grandi den oranan di madruga. Por 
mira, cu ni e proteccion cu ta ser poni dilanti tur vitrina, no ta yuda mas. Pesey Caya Betico Croes ta 
birando un bunker, sin por haci window shopping mas. 


Informacion cu dos homber tabata 
maltrata un muher na Golden Gate 




AYERA den prome oranan 
di mainta, polis mester a bay 
na Golden Gate, pasobra nan 
a haya informacion cu dos 
homber lo tabata maltratando 
un muher na dicho sitio. Ora 
cu polis a yega, nan no a haya 
nada, pero un grupo di persona 
a dicidi di bandona e sitio. No 
ta conoci, si t’e 2 hombernan 
hunto cu e muher. 


Sospechoso busca, a keda deteni finalmente 


E sospechoso aki tabata 
ser busca na Recherche 
for di basta tempo pa ta 
envolvi den caso di droga. 
Ayera si, nan a logra di 
pone man riba dje y a keda 
deteni p’e duna cuenta 
di loke el a haci ultima- 
mente. 

Disfruta di 
e Magia! 


Homé and ifarden'Deaii^toñs 


Bishita www.floraforyouaruba.com 
10:00 AM-2:00 PM • Avenida Milio Croes 101 • Tel. 583-6468 


Habri tur dia rrón-stop dl 8:30AM - 6:00PM • Diadomingo di 


Homber drumi 
cant’i caminda 



UN patruye policial coriendo banda di Tarabana, a mira un homber 
drumi den yerba cant’i caminda. A lant’e for di su soño y a bis’e p’e 
bay cas y si e no por, lo hiba warda di polis. E no sa e peliger cu e 
mes ta pone su bida, drumi banda di caminda. 


Chofer ta lepia 
banda di caminda 



NADA contra di cualkier chofer cu ta sinti nan curpa asina cansa, 
cu no ta responsabel para nan auto banda di caminda. Manera e 
chofer aki a haci banda di Piet’s Icecream Factory den Caya Petro- 
nia. Pero si mester bisa, cu maske cu e no a trece trafico den peliger, 
si e ta keda na merced di bira victima di chollernan. 



Choller 
pols deteni 

E bagamundo aki, kende ta 
ser considera un choller homo, 
of manera nan ta yam’e den 
pueblo, un choller pols a keda 
deteni y hiba warda di polis pa 
Recherche p’e duna cuenta di 
su actonan di kibra y horta e.o. 
den auto di hende. 



O'f'fue Syçfemç t\^\Á\oa 


Schotlandstraat #45, in front (Across the street) of Ling & Sons Supermarket 

Xpresa bo mes 

notida@awemainta.com 

Tur comunicado o remetido cu ser manda pa AWEMainta mester inclui 
nomber, fam y number di telefon dl e remltente. 

AWEMalnta ta keda cu e derecho reducl of edlta esaklnan pa publlcaclon. 


Awa ta pasando hariña na 


Instituto di Cultura 


DIARAZON ultimo, awa a 
hera pasa hariña na Instituto 
di Cultura. Durante un re- 
union na I.C.A. pa evaluacion 
di un conferencia di prensa 
cu a tuma lugar na oficina di 
Minister encarga cu cultura 
cos a hera bay for di man. 

E actual directora kende ta 
conoci pa hunga hende contra 
hende awor ta tribi di ignora 
sobrina di sr. Ramon Lee. Si e 
sra. aki bo no haci locual cu e 
bisa bo ta bira su enemigo mas 
grandi cu tin. Awor e sobrina 
di Ramon a tribi di bin cu al- 


gun sugerencia dilanti e sra. 
aki ta haci comosifuera cu su 
opinion no ta conta. Awor e 
ta colga na rabo di e partido 
berde, pasobra e ta keriendo 
cu e partido berde lo bin na 
poder otro aña. 

Algun dia pasa te hasta casi 
dos empleado a hera di bringa 
cu otro. Tur esaki p’e tension 
cu ta reinando na dicho de- 
partamento. Awe e directora 
di awa dushi aki a yama e dos 
empleadonan aki pa trata di 
suavisa cos. Kico a pasa? E sra. 


aki a bisa un di e empleadonan 
cu e tin testigo y el a nombra 
number di 3 hende cu no tin 
nada di haber cu e caso aki. 
Asina e ta purba di hunga tra- 
hador contra trahador. 

Awor e tin un empleada na cas 
malo. E empleada aki hunto 
cu un otro colega ta sinta den 
oficina na unda cu e airco no 
ta traha bon. E airco ta core 
awa y tur e tapijt ta muha y ta 
hole stinki mescos cu e boca 
di e sra/directora aki. Pakico 
e ta haci asina, pasobra e dos 


hende nan aki no ta obedece y 
ta haci locual cu e kier. 

Awor nos a haya bin tende cu 
e directora Ruby Eckmeyer 
aki ta buscando tur manera 
di daña nomber di sr. Frank 
Croes, e ex-hefe di Instituto di 
Cultura. E ta purba tur man- 
era. Awor nos a bin haya tende 
cu e Directora Eckmeyer aki a 
manda un carta pa Minister pa 
pidi Landsrecherche bin haci 
un investigacion na I.C.A. pa 
supuesto cartanan cu a perde. 
Nos tin un palabra pa sr. Min- 


ister Lee “NO BAI TRAS DI E 
MUHER/DIRECTORA AKI, 
pasobra e ta hincabo hunto cu 
ne den un beerput cu nunca 
mas bo por sali for di dje”. 

Sr. Director danki p’espacio 
concedi na mi persona y keda 
pendiente pa un conferencia 
di prensa cu nos lo yama den- 
tro di poco. Eynan lo nos bay 
desenmascara e actual direc- 
tora completamente. 

Empleadonan di Directie Cul- 
tuur hopi rabia. 


Port Administration Building 
L.G. Smith Blvd. 23 
Oranjestad, Aruba 
Tel. Office: (297)582-6633 
Fax : (297)583-2896 
Website : www.arubaports.com 
Email : info(g)arubaports.com 


PRESS RELEASE 

Aniba Ports Authority N.V. (APA) hereby woiild hke to make an announcement to 
eveiyone with access to our harbors. 

According to the lawin force since May 2004 our harbors of Oranjestad and 
Barcadera are restricted areas. This means that access will only be granted consi- 
dering the law and under established conditions and rules. The Management of 
APA has been conducting a strict policy pursuant to a national and intemational 
security level required to our harbors. 

In connection with above-mentioned policy APA will not tolerate under any 
drcumstances the misuse or abuse of prohibited substances and alcohol in our 
harbor fadlities and/ or persons under influence of alcohol or prohibited 
substances in our harbors. 

APA notifles ah users of our harbor fadhties who wish to be considered for a new 
badge/ caipass or renew the badge/ caipass, already known in the "screening 
procedure" that APA will indude also the necessaiy conditions to controf main- 
tain and enforce security in our harbors, which in some cases consist amongst 
other testing of prohibited substances or alcohol of our users. 

APA will emphasize in case of an eventual test as stated above, is positive and/ or 
the person reñises to take the test, the consequence for this person concemed will 
be immediately denied access to our harbor fadlities. 

Remember together we can work to maintain and promote security in our 
harbors. A safe harbor is best for all of us. 

Odober 22, 2008 



Kiwanis Club Palm 
Beach ta sigui yuda 
Bloedbank Aruba 



DIABIERNA dia 13 di october 2008 un delegacion di Kiwanis 
Club PalmBeach (KCPB) a continua cu su proyecto nan. E biaha 
aki a toca turno na Fundacion Bloedbank Aruba pa haya un 
donacion di e Club. 

Anualmente e fundacion aki por conta cu donacion di Kiwanis 
Club Palm Beach pa asina sigui yuda cumunidad. Un suplica ta 
bai pa henter comunidad di Aruba pa mas hende bira donor pa 
asina por cumpli cu e demanda di Bloedbank. 

Algun miembro di nos Club a haci uso di e ocasion pa bira donor 
di Bloedbank. 

Willem Vrolijk di MPA 

Gobierno di Aruba no tabata interesa y 

No a duna cooperacion pa congreso bini Aruba 


RECENTEMENTE a tuma 
lugar na Curaçao e congreso 
di ‘Dubbelproblematick op 
Curacao’. E congreso aki a bay 
over di pacientnan cu ta sufri 
di malesa syciatrico combina 
cu malesa di adicion of vice 
versa. Durante di e congreso a 
wordo treci padilanti cu adic- 
cion ta un malesa y cu e ta peor 
cu e malesa syciatrico. Esaki 
pasobra pa e malesa syciatrico 
tin remedi p’e pero pa esun di 
adiccion no! 

E congreso aki a wordo organisa 


pa Fundashon pa Maneho di 
Adikshon (FMA), PSI/Scu- 
chami, Klinika Capriles den 
combinacion cu Bavo Europoort 
di Hulanda. 

Tabata tin diferente pais y isla 
presente e.o. Hulanda, Cura- 
cao, Bonaire, Saba, St. Eusta- 
tius, Surinam, Cuba y Aruba. 

MPA, cu tambe tabata presente, 
por a compronde cu e congreso 
aki na prome instante mester 
a bin Aruba pero gobierno di 
Aruba no tabata tin interes ni 
kier a duna cooperacion pa esa- 


ki tuma lugar. Prueba di esaki 
ta cu, aunke Aruba tabata bon 
representa na e congreso aki, 
Ministerio di Salubridad (Min. 
Candelario ’Booshi’ Wever) a 
paga pa solamente dos (2) rep- 
resentante di Aruba bay. E otro- 
nan mester a mira con nan mes 
mester haci pa cubri e gastonan 
pa por a atende congreso aki. 
Como cu e personanan aki tin 
amor y dedicacion pa nan profe- 
sion nan a haci tur esfuerzo pa 
nan tabata presente y manera 
a bisa caba Aruba a wordo bon 
representa. 




J OB OPPORTUNITY 


Operational/Internal Auditor 

J olley Holding Group consists of 25 operating companies with diverse activities such 
as car dealers, car rental and leasing, retailing of souvenirs, gifts, books, leisure 
clothing etc, wholesale of consumer goods and pharmaceuticals, industrial laundry, 
real estate. The Group is active in Aruba, Bonaire, Curaçao, St. Maarten and 
Antigua. 

We are looking for an Operational/Internal Auditor for Jolley Holding Group. 

The Auditor will be responsible for streamlining internal controls and procedures, 
executing audit procedures to ensure that appropriate controls exist, processing is 
efficient and accurate and procedures are in compliance with corporate standards. 

The Auditor also works on special projects with an emphasis on developing value- 
added recommendations that will significantly enhance our businesses. As the Audi- 
tor you will be reporting to the senior management of the Holding. 

J olley Holding offers a challenging position within a dynamic, international working 
environment where there is strong emphasis on both teamwork and self-reliance. 

J olley Holding offers excellent compensation packages including secondary benefits 
such as a company car and a pension plan. 

I ob reguirements 

• A bachelor’s degree in accountancy, controlling or being in an advanced 
study stage of obtaining a degree. 

• At least 4 years successful experience in audit, control or operational 
risk management. 

• Good communications skiUs and a great team player. 

• Highly developed attention to detail and accuracy. 

• Able to work with tight deadlines and high standards of quality. 

• Able to travel abroad on short trips. 

• Strong command of spoken and written English. Being fluent in Dutch 
or Papiamento is considered an advantage. 

• Part time employment can be optional. 

Contact Information 

Is this the job you are looking for? Apply in writing (include your resume) to 
Mr. Sudesh Manichand, Managing Director JoUey Holding at Croesstraat 3, 

Oranjestad, Aruba or send an email at j ha(a)setarnet.aw. 

For more information call (+297) 588 9644. 

A psychological test and past employer background check are part of our recruiting 
process. All information will be treated with the utmost confidentiality and 
discretion. 

V_/ 


nm JOLLEY 

^ ^ J HOLDING ARUBA N.V. 



Gobierno di Aruba semper ta 
usa e smoesje cu no tin placa 
ora di organisa cualkier evento 
pero den e caso aki Hulanda a 
paga un gran parti di e gastonan 
di e congreso menciona.Y e in- 
stancianan Hulandes cu tabata 
presente a mustra interes y ta 
dispuesto pa organisa y atrobe 
cubri gran parti di e gastonan pa 
un congreso similar na Aruba. 
Ta hopi tristo, mas bien un ber- 
guensa pa mira actitud pober 
asina di nos gobernantenan 


mirando cu nos pais tur dia ta 
wordo azota pa e problematico 
aki mientras cu gobierno no 
ta busca un solucion. Cada 
cuidadano aki na Aruba tin un 
familiar, amigo of conocir cu tin 
e e problema aki. 

Ta di spera cu gobierno di Aruba 
ainda lo sa di gara e oportuni- 
dad aki cu dos man y organisa 
un congreso similar na Aruba 
pa asina busca posibel solucion 
pa alivia e pueblo di Aruba di e 
problema aki. 


Poco poco nos ta yegando 
na final di 

Hubileo di oro di nos 
Diocesis di Willemstad 


DIA 25 di november 2007 nos a habri e celebracion pa cu e Hu- 
bileo di Oro, a celebra e Hubileo dia 4 di mei 2008 y awor nos lo 
clausuré dia 23 di november dia di Cristo Rey, cuminsando cu un 
procesion saliendo for di parkeerplaats di Banco di Caribe pa 5’or 
y 15 di atardi y lo finalisa na Plaza Betico Croes na unda lo cel- 
ebra un Santa Eucaristia pa 6’or y mei di atardi, presidi pa Vicario 
General Pader Gregorio Redoblado y co-celebra pa tur Pastor di 
Aruba. Ban manifesta nos fe, nos gratitud y nos speransa, manera 
biaha pasa! Ban mustra atrobe cu nos ta UN DEN CRISTO! 

Manuel y Belinda 

Cu Festival di buki pa Mucha lo tin dos 
buki nobo riba mercado 


DURANTE e Siman di Buki, m cus- 
tumber, e librerianan participante 
ta regala, cu cada compra di un 
buki di mucha na un suma stipula, 
e “Regalo di Festival di Buki di 
Mucha”. E aña aki por cierto tin dos 
buki di mucha, cu ta e buki ‘Manuel’ 
di Desiree Correa y e buki ‘Belinda’ 
di Diana Abreu. 

Desiree Correa a skirbi e buki titula 
‘Manuel’. E buki ta trata di un mu- 
cha homber Latino cu ta enfrenta 
diferente problema pa motibo di 
ta Latino. Un problema cu actual- 
mente ta tuma lugar. E buki ta pa 
hoben di 12 aña pariba. 

Riba portada por lesa: ''Manuel tin 
hopi cos den su cabes. Epresion di su 
mamapa eyuda wakpa su ruman- 
nan. Pierre, cu ta haci su bida masha 
dificil mes na scol. Epeticion di e cu 
su mama pa haya e nacionalidad 
Hulandespa nanpor keda naAruba. 

Y tambe . Misha! Con e ta bai deal 

cu esakinanT 

Desiree Correa no ta un desconoci 
den e mundo di literatura aki na 
Aruba. Desde su debut cu e buki 
na Hulandes pa hobennan, Mosa’s 
Eiland, na aña 1984, cual buki keto 
bay ta wordo lesa, Desiree a sigui 
produci obranan, pero awor pa mu- 
cha y na Papiamento. Varios buki 
a sigui despues di Mosa’s eiland 
como por ehempel: Un Nomberpa e 
Prinses, CompaNanzi, Drumidushi 
etc. Desiree tin 15 aña participando 
na e Siman di Buki y na aña 2003 
el a skirbi e buki pa e siman aki cu 
tabata Domi di den mondi. 

E escritor di e buki ta bisa di e buki 
''Manuel ta un buki cu ta sali di un 
situacion cu ami personalmente a 
biba den dje. Niun hende ta bandona 
su pais si no ta pa busca un miho 
futuro y hopi di nos ta lubida esey. 
No huzga ni generalisa un persona 
di afo cu abin aki pa gana su pan 
honestamente. Manuel ta un refleho 
di loke hopi mucha hoben Latino ta 
pasa aden'\ 

King Lie-Kwie a ilustra e buki 
‘manuel’, King ta un artista lo- 
cal y docente di pintamento na 


Fundacion Desaroyo Comunitario 
Educativo. 

King Lie-Kwie a cuminsa na un 
edad hoben cu pintamento. Ora 
King tabata tin 4 aña, su ruman 
homber a siña King con pa pinta. 
King a descubri cu pintamento por 
wordo mira como un manera di 
comunica. King a crea su propio 
tecnica. E ta haya importante pa 
pinta su pensamentonan mas liher 
posibel. King no ta tuma tempo pa 
haci schets, pero ta pinta di biaha 
loke e kier expresa. King ta pinta 
pa expresa su sentimentonan y pa 
converti su energia emocional den 
energia productivo y creativo. Du- 
rante añanan King a tene diferente 
exposicion tanto na Aruba como 
den exterior. Actualmente e ta 
duna les di pintamento na mucha 
y adulto. 

Belinda 

E otro ‘Regalo di Festival di buki pa 
mucha’ ta ‘Belinda’ di Diana Abreu. 
E ta pa mucha di edad di 8 aña pa 
10 aña. 

‘Belinda’ ta skirbi pa e escritora 
Argentinera Diana Abreu, cu ta 
biba na Venezuela desde 1967. 
Diana ta skirbi storia y poesia y e 
ta ganadora di premio nacional riba 
tur dos tereno. Ilustracion colorido 
di e obra ta di Oswaldo Rosales, 
un artista Venezolano hoben y 
talentoso. 

E buki a wordo traduci na Papia- 
mento pa Swinda Schwengle di 
dept. Di Enseñansa. Diana Abreu 
lo ta na Aruba den e siman di e 
festival y lo participa na algun di 
e actividadnan y lo t’ey sigur pa e 
clausura. 

Riba portada por lesa: “E storia 
aki, yen di plachi y aroma tropi- 
cal, ta mescla un cierto misterio di 
chuculati cu dushi aventura, speech 
colorido, fli den biento, tocamento 
di orkestay e magia di amor. Algun 
gota di chuculati lo haci boflota den 

shelo te ora cu . bo ta baywakU 

''Epersonahenan alegre no ta worry 
mucho cu e cosnan straño cu tapasa. 
Lo ta mihopa no cana taflota. Pero 
ken ta bay bisa Belinda esey? Ningun 
hende no kierofende. Fesey, ban lesa 


e storia aworaki mespa haya sa kico 
tapasa den epueblo chikitoy magico 
aki den sero”. 

Organisadornan di e festival ta 
masha contento cu e dos publica- 
cionnan aki, uno pa mucha y uno 
hoben y tur dos na Papiamento cu 
pronto muchanan na Aruba por 
haya pa lesa y disfruta di dje. 



Desiree Correa 





Diana Abreu 




Un St©rw Dr ñM0R 
Cu Holo Di Chucuwti 


IluNtracion di Onwaldo RonuIck 


DKPARTA.MK.NTO DI KNSKÑANSA DI ARUBA 


Peticion 

na 

Fundacion 
Adopt an 
Addict ta 
hopi 
grandi 

Y fondo ta limita 

FUNDACION Adopt an Ad- 
dict ya tin 5 luna ta trahando 
oficialmente, mandando adic- 
tonan pa Hogar Crea Domini- 
cano Inc. pa rehabilitacion. 
Te cu awe, October 2008, nos 
fundacion a duna ayudo na 
un cantidad di 47 persona, y 
manda nan Santo Domingo 
pa tratamento pa nan adic- 
cion. Nos ta contento di por a 
yuda un cantidad asina grandi 
y asina liher, y e peticion pa 
ayudo ta sigui crece cu dialuna 
ultimo nos a manda no menos 
cu 11 persona den un biaha. Di 
otro banda Adopt an Adict ta 
traha completamente di placa 
di sponsors y donacionnan 
ricibi. Por compronde cu e fon- 
donan ta birando hopi poco 
y consecuentemente ta hacie 
dificil pa sigui manda hende. 
Di e manera aki, Adopt an Ad- 
dict ta haci un peticion publico 
pa yuda nos fundacion yuda e 
personan aki door di sponsor 
un adicto, of haci un donacion. 
E trabao ta dificil, pero e 
necesidad pa ayudo ta grandi. 
Donacionnan por wordo haci 
na nos cuenta di banco, CMB 
account #253.937.03 of na 
un di nos miembro di Direc- 
tiva. Nos ta conta cu sosten 
di pueblo en general. 



Tel: 583-1400 
Fax: 583-1444 

Intemadonal 


Hefe di FARC lo ta herida, 
segun ministro 


ALFONSO Cano, hefe di e re- 
beldenan di Fuerzas Armadas 
Revolucionarias de Colombia 
(FARC), lo ta herida na un 
braza, ministro di Defensa Co- 
lombiano, Juan Manuel Santos, 
a bisa ayera. 

“Alfonso Cano ta pasando den 
un tempo dificil. Ya nos a haya 
confirmacion cu e ta herida. E 
ta herida na un braza y e ta, laga 
nos bisa, coriendo” of huyendo, 
Santos a bisa den un entrevista 
cu e cadena radial Caracol. 
Segun e ministro, Cano “apar- 
entemente, den un combate di 
dos luna pasa” a worde herida y 
e tin un tiro den un braza”. 

No obstante, e funcionario a 



Alfonso Cano 


bisa cu ainda autoridadnan no 
por papia di cu nan tin e hefe 
rebelde rondona. “Ainda falta”, 
e ministro a bisa. 

Santos no a duna detaye, ni 
di e combatenan ni di e zona 
na unda supuestamente nan 
a tuma lugar, alegando rason- 


nan di inteligencia y seguridad 
pa e operativonan militar cu ta 
wordo realisa. 

Cano, di ken su nomber berda- 
dero ta Guillermo León Sáenz, 
a asumi mando di FARC na mei 
ultimo despues cu FARC a con- 
firma cu Manuel Marulanda, 
alias “Tirofijo”, fundador ymax- 
imo comandante di e gueriya 
aki, a muri na maart di un atake 
di curason, segun e rebeldenan 
a laga sa den comunicadonan. 
Pa informacion cu ta conduci 
na captura di Cano, di 60 aña 
y oriundo di Bogotá, Departa- 
mento di Estado di Merca ta 
ofrece un recompensa di cinco 
miyon dolar. 


Port Administration Building 
L.G. Smith Blvd. 23 
Oranjestad, Aruba 
Tel. Office: (297)582-6633 
Fax : (297)583-2896 
Website : www.arubaports.com 
Email : info(a)arubaports.com 


COMUNICADO DI PRENSA 

Aniba Ports Authorlty N.V. (APA) kier a had e siguiente partidpadon na tur su 
usuarionan di haf. 

Segun lesy cu a drenta na vigor for di mei di aña 2004, nos hafnan di Oranjestad y 
Barcadera ta areanan restringi. Esaki ta ensera entre otro cu aceso ta wordo duna 
solamente teniendo cuenta cu ley y bou di condidonnan y reglanan establed. 
Gerenda di APA NV a bin ta adopta un maneho strido cu ta cuadra cu e nivel di 
seguridad nadonal y intemadonal rekeri ariba nos hafnan. Den cuadro di e 
maneho mendona ariba bou di ningun drcumstanda APA ta y lo permiti maluso 
y o abuso di substandanan prohibi y di alcohol ariba nos hafnan y/ of personanan 
ariba nos hafhan bao di influenda di alcohol y/ of substandanan prohibi. 

APA ta notifica tur usuarionan di nos hafnan cu kier bini na remarke pa un 
badge/ autopas nobo of pa renoba badge/ autopas, cu den e "screening^' ya conod, 
APA lo indui tambe condidonan necesario pa controla, mantene y enforza 
seguridad ariba nos hafhan, cual lo encera den derto casonan entre otro test ariba 
substandanan prohibi y di alcohol, di parti di usuarionan. 

APA ta enfatisa cu den caso cu un eventual test, manera referi ariba, sali positivo 
y/ of si e persona nenga di pasa e test, esey lo tin consecuenda inmediatio pa e 
aceso of permanenda di e persona en cuestion ariba terenonan di hafnan. 

Ctorda cu hunto nos por traha pa mantene y promove seguridad di nos hafhan. 

Un haf sigur ta miho pa nos tur. 


22 oktober 2008 



Candela ta menasa 
cerca di Getty Center 
di Los Angeles 



UN can(dela tabata menasa ayera tempran na poco kilometer 
for di Getty Center, camincda tin parti di J Paul Getty Musuem, 
loke a obliga autoricdacdnan pa cera e camincda di San Diego, 
autori(dadnan a laga sa. 

E candela a cuminsa poco prome cul’or di marduga, y tres ora 
despues ya e’la consumi por lo menos 60 hectarea pabao di e 
caminda, e vocero di bombero Brian Humphrey, a bisa. 

E’la agrega cu e candela tabata na tres kilometer di Getty Center 
y na mas di un kilometer y mey di e casnan mas cercano. 

E vlamnan tabata avansa den direccion sur, den direccion di 
Getty y Mount St. Mary’s College, aunke tur dos “ta bon protegi 
pa un gran cantidad di bombero”, Humphrey a bisa. Te awor no 
tabata tin victima ni daño material, e vocero a agrega. 

Tur e camindanan di e caretera di San Diego a wordo cera den 
ambos direccion den Paso Sepulveda, segun patruya di trafico 
di California, loke a causa un enorme stancamento di trafico 
den oranan piek. 

Como 350 bombero, apoya pa helicopter, tabata combati e can- 
dela, Humphrey a bisa. 

“Nos ta haciendo progreso significativo”, e’la agrega. 

A wordo anticipa cu e biento, cu den oranan di marduga tabata 
di apenas 8 kilometer pa ora, lo a aumenta durante dia. 
Autoridadnan a laga sa cu e residentenan di e area di Brentwood 
kizas lo mester evacua nan cas, y cu shelternan a wordo estableci 
pa enfermo of ancianonan. 

Algun residente a carga nan auto cu obhetonan valioso y tabata 
sali di e sector exclusivo di Brentwood. 

Reunionnan pa busca solucion 
pa crisis financiero 



Alan Greenspan 


AYERA Congreso a scucha fun- 
cionarionan financiero impor- 
tante, di presente y di pasado, 
pa determina kico a causa e cai- 
da financiero mas grave desde e 
Gran Depresion di e decada di 
1930, y pa determina con por 
saca Merca di e debacle. 

E crisis financiero actual ta “un 
tsunami di credito cu ta pasa 
solamente un biaha den un 
siglo”, segun Alan Greenspan, 
cu tabata presidente di Reserva 
Federal (banco central) duran- 
te mas di 18 aña, y cu durante 
e reunion lo ta e testigo estelar 


pa e Comisión di Reforma y 
Supervision di Camara di Rep- 
resentante. 

Algun critico a señala cu Green- 
span no a adopta e medidanan 
necesario pa evita e colapso 
di mercado di hipoteca, cu ta 
causante di e perdida di miles di 
miyon dolar na inversion. 
Mientrastanto, Neel Kashkari, 
director interino di e plan di 
rescate di gobierno, pa 700.000 
miyon dolar, como tambe otro 
funcionarionan di gobierno, lo 
presenta dilanti e Comision di 
Banco di Senado pa splica con 


pa implementa e programa. 

Ta ser presumi cu ambos re- 
union lo trece hopi polemica. 
Hopi parlamentario a mustra 
indigna pa mester a aproba e 
plan di rescate mas grandi den 
historia di Merca, y ta exigi 
contesta pa nan sa kico a bay 
robez. 

E accion di e parlamentartionan 
na Washington ta tuma lugar 
na momento cu e turbulencia 
den mercadonan financiero di 
mundo ta continua. 
Diaranson ultimo, e mdice 
industrial Dow Jones a cay 514 
punto, ora temornan a aumenta 
cu ni sikiera e intervencion di 
gobierno lo yuda evita un rece- 
sion na nivel mundial. 

Ayera, e accionnan na Asia a 
cay pa di dos dia consecutivo. 
E mdice Nikkei di 225 accion 
preferi a cay 2,5% na Tokio, y e 
mercado di Seul cu 7,5%. 

E mercadonan di valor Eu- 
ropeo a mustra bahadanan leve 
despues di nan apertura. 


Chávez ta bisa cu ciada di 
petroleo no tin impacto riba 
economia di Venezuela 

PRESIDENTE Hugo Chávez a bisa 
cu aunke e pris di petroleo local cay 
te na 55 dolar pa bari, economia di 
e pais lo no wordo afecta pa e actual 
crisis global. 

Prijsnan di crudo den e ultimo si- 
mannan a cay mas cu 50% desde e 
maximo alcansa na juli, pa temor 
cu e crisis financiero cu a cuminsa 
na Merca ta derumba e demanda 
mundial pa energia. 

“Maske e prijs di petroleo bai bek na e nivel di 2006, tempo e’la 
yega na 55 dolar pa bari, boso por tin e completo seguridad cu 
Venezuela lo no wordo afecta pa e crisis mundial aki”, Chávez a 
bisa den un acto di graduacion di studiantenan universitario. 
Analistanan a calcula cu e nacion petrolero, cu ta bibando un 
bonanza motoriza pa e ingreso petrolero, por haya su mes severa- 
mente afecta pa e caida di e cotizacion di bari, obligando incluso 
un devaluacion di su divisa. 

“Esaki mi ta bisa pa contradeci e gran campaña cu ya a cuminsa 
(...) tratando di hinca miedo den venezolanonan, y causa in- 
certidumbre social”, e’la agrega. 

E cotizacion di 55 dolar lo ta bao di e calculacion promedio di 
e cesta petrolero den e presupuesto di 2009, cu gobierno a fiha 
na 60 dolar pa bari. 

Chávez a usa su enorme recursonan estatal pa financia progra- 
mana social amplio na favor di e mayoria pober di e pais, cu ta 
base di su popularidad. 



Diezun morto den aparente atake di Merca riba scol 


DIEZUN persona a muri ayera 
den un zona tribal Pakistani 
na frontera cu Afganistan ora 
varios misil, posiblemente lansa 
desde avionnan control remote 
di Merca, a cay riba un scol 
religioso musulman di un co- 
mandante Talibán, fuentenan 
di seguridad a laga sa. 
Aparentemente, e atake tabata 
tin como obhetivo e veterano 
miliciano islamita Jalaludin 
Haqani, un obhetivo mayor pa 
Merca, y por ta trata di e ultimo 
di un serie di operativonan 
militar Mericano riba suela 
Pakistani, cu a pone tension 
den e relacion entre Islamabad 
y Washington. 

E atake a tuma lugar despues cu 
Parlamento Pakistani a adopta 
un resolucion cu ta reclama un 
investigacion urgente di polis 
antiterorista, pa entabla nego- 
ciacionnan cu e fundamental- 
istanan y defende soberania 


di e pais. 

E funcionarionan di seguridad 
a bisa cu e scol cu a wordo 
ataca, a wordo funda pa Haqani 
cerca di Miranshah, den e re- 
gion di Nort Waziristán, den 
añanan 80, durante e guera 
santo contra forzanan sovietico 
na Afganistán. 

E scol actualmente tabata 
wordo dirigi pa un di e co- 
mandantenan di Haqani, mulá 
Mansur, y recientemente a 
wordo usa como hospedahe di 
“studiantenan internacional y 
local”. 

“Dos avion spion a lansa tres 
misil contra e scol di mulá Man- 
sur. Diezun persona a muri den 
e atake cu misil”, un responsa- 
bel di seguridad a laga sa. 
“Bisiñanan ta buscando mas 
cadaver den e ruinanan”, e’la 
agrega. 

Un atake similar contra otro 
residencia di Haqani dia 8 di 


september a caba cu bida di 23 
persona, incluyendo miembro- 
nan di su famia grandi. 

Haqani tabata un di e lider- 
nan destaca di e lucha contra 
e sovieticonan entre 1978 y 
1989. Despues e’la acerca mulá 
Omar, e principal dirigente di e 
regimen Talibán cu a goberna 
Afganistán entre 1996 y 2001, 
ora e’la wordo deroca pa un 
intervención militar internacio- 
nal lidera pa Merca. 

Desde caida di e regimen ey, 
Haqqani a bira un di e diri- 
gentenan Taliban mas activo, 
lanzando atakenan contra tro- 
panan stranhero na Afganistan 
desde su refugio na Pakistán. 
Su yiu homber Sirajuddin, 
tambe comandante di milicia 
fundamentalista, ocasional- 
mente tabata bishita e scol cu 
a wordo ataca ayera, un alto 
dirigente di e forzanan di segu- 
ridad a splica. 


Ehercito Pakistani a laga sa, pa 
medio di nan vocero, teniente 
general Athar Abbas, cu nan ta 
investigando e sucedido. 
Bisiñanan a splica cu tur e 
victimanan tabata miembro di 
e tribunan local y cu personan 
den e lugar a dispara contra dos 
avion Mericano sin piloto cu 
tabata bula riba e zona. 

Ni e coalicion militar lidera pa 
Merca na Afganistan, ni CIA, cu 
ta dispone di avionnan remote 
control capaz di lansa misil, a 
confirma e atake. 

Cadaver di otro tres militar decapita a 
worde descubri na Mexico 



CADAVER di tres militar 
decapita a worde localisa 
den un municipio rural di e 
estado Mexicano Nuevo León, 
cu cual ta yega un total di 13 
efectivo di Ehercito Mexicano 
cu ta worde asesina di e mes 
manera durante un siman den 
e region aki, autoridadnan a 
informa. 

Monterrey - Funcionarionan 
di Secretan'a di Seguridad 
Publico di municipio Santia- 
go, cerca di Monterrey, capital 
di Nuevo León, a informa di e 
hayazgo di e tres cadavernan 
den “estado avansa di descom- 
posicion”. 

“Nan tabata na siete kilome- 
ter di e caminda Monterrey- 
Santiago, den e comunidad El 
Barro”, un oficial di Seguridad 


Publico a bisa, y a splica cu e 
victimanan a wordo decapita 
cu un arma blanco. 
Mandonan militar, e fuente 
a laga sa, a tuma encargo 
di identifica e cadavernan 
y traslada nan den convoy 
militar. 

Desde diadomingo ultimo a 
localisa diez efectivo militar 
activo decapita cu arma blan- 
co, ademas di un ex militar cu 
a wordo puñala, den e zona 
metropolitano di Monterrey. 
Nuevo León ta un di e esta- 
donan cu ta wordo sacudi pa 
violencia di delincuencia orga- 
niza y ta ser specula den me- 
dionan di prensa cu e crimen 
contra militarnan ta e contesta 
di e baronnan di droga contra 
e operativonan cu Ehercito 


Mexicano ta realisa desde un 
aña pasa den e region aki, na 
frontera cu Merca. 

Di otro banda, diamars ultimo 
ehercito a realisa un operativo 
pa apodera di dos cuartel di 
polis metropolitano y detene 
Raymundo Saldaña Contre- 
ras, secretario di Seguridad 
Publico di municipio Apodaca, 
y por lo menos cinco oficial di 
e cuerpo aki. 

Ehercito tambe a apodera di e 
instalacionnan di polis di mu- 
nicipio Salinas Victoria, ubica 
na 25 kilometer di e ciudad 
di Monterrey, caminda nan 
a revisa arma y vehiculonan 
oficial, ya cu tin rumor cu 
efectivonan di e cuerpo aki a 
participa den secuestro di dos 
militar. 


Estado Nuevo León ta wordo 
disputa pa e cartelnan di Golfo 
y di Sinaloa pa trafico y dis- 
tribucion di droga na frontera 
nort di México, y den ultimo 
lunanan ehercito ta mantene 
vigilancia di caminda y muni- 


cipionan rural di e region. 
Den henter e pais 4,000 per- 
sona a worde asesina den 
accionnan atribui na crimen 
organiza, y casi mitar di e 
mortonan aki a sosode den e 
estado Chihuahua. 


i 


Ex nuera di Fidel Castro condena na tres 


aña di prison na Merca 



Dashiell Torralba 


E ex nuera di e lider Cubano 
Fidel Castro, Dashiell Torralba, 
a wordo condena pa un tribunal 
di Miami, na 36 luna di prison 
pa fraude cu tarheta di credito 
y robo di identidad, fuentenan 
hudicial a informa ayera. 
Miami - Torralba, di 33 aña, 
cu tabata traha como cahera 
na Miami den un tienda di e 
cadena Macy’s, a wordo acusa 
na juli ultimo di actividad- 
nan fraudulento y di a comete 
fraude cu tarhetanan di credito 
den e tienda ey. 

Segun Ministerio Publico, Tor- 
ralba tabata implica den un 
serie di transaccion fraudulento 
cu tarhetanan di credito cu a 
wordo horta di un funcionario 
di alto rango di servicio postal 
Mericano na fin di 2007. 

E transaccionnan fraudulento 
realisa cu e tarhetanan di cred- 
ito hortá a yega na un suma di 
100.000 dolar, segun autori 


dadnan. 

E investigacion entama pa au- 
toridad a trece na cla cu dos in- 
tento pa usa e ocho tarhetanan 
di credito hortá a wordo realisa 
den e tienda caminda Torralba 
tabata traha. 

E investigacion interno di Ma- 
cy’s a revela cu Torralba tabata 


esun cu a haci e transaccionnan 
di e compranan fraudulento. 

E muher tabata e pareha senti- 
mental di Antonio Castro Soto, 
e di cuater di e cinco yiunan cu 
ta fruto di e relacion di Castro 
cu Dalia Soto del Valle. 
Torralba a bira noticia na 2002 
tempo cu, pa 100.000 dolar, e’la 


bende na Canal 23, di e cadena 
di televisión Univisión, un vfdeo 
den cual Fidel Castro ta aparece 
conversando cu familiarnan 
sinta na mesa. 


Torralba ta sobrina di e ex 
ministro di Transporte Cubano 
Diocles Torralba, cu a wordo 
destitui na 1989 acusa di corup- 
ción. 


IJsa. bo placa coitcieittemeiite cad.a d.ia 

Abona y ricibi bo 
corant preferi te na 
porta di bo cas tur 

Arusurf a manda un delegacion p’e competencia di 
bodyboard y dropknee na Isla de Margarita, Venezuela 



ARUSURF ta colabora pa un 
delegacion di 3 persona pa 
bay representa Aruba na Body 
Board Pro Festival 2008, cu ta 
tuma lugar e aña aki na Isla de 
Margarita,Venezuela. 

N’e competencia aki tin cali- 
ber mundial di bodyboard ta 
competi manera Mike Steward, 
Dave Hubbard, Alberto Colluci 
y varios otronan personahenan 
conoci den bodyboard y drop- 
knee. N’e evento aki como cu 
e ta uno profesional tin un pre- 
miacion di mas di 300 dollar p’e 
ganadornan di e evento aki. 
Aruba lo worde representa 
pa Junior Gregory Wouters, 
campeon den division junior, 
di 2 lugar di division open, y 
tambe di 2 lugar den categoria 
dropknee .Greggy Mane t’e MVP 
di Urirama Open. El a domina 
den varios categoria y ta p’e 
motibo aki mes Greggy ta cla pa 
bay un mundial. Esaki ta un bon 


ehempel pa muchanan jong cu 
ta interesa of ta gusta e deporte 
di bodyboard practica e deporte 
aki. Greggy tin apenas 16 aña. 
Den categoria dropknee, nos 
tin Roduard Ferrier kende t’e 
campeon actual den dropknee 
aki na Aruba di 2008. Roduard 
tin experiencia di competencia 
na Hawaii, Mexico y varios otro 
destinacionnan di bodyboard. 
Den categoria open nos ta 
mandando Jeremy Loefstok 
pa representa den bodyboard 
open. Jeremy ta campeon 
2006/2007. 

Arusurf semper kier haci un 
aporte na nos deporte aquatico, 
hunto cu Lotto pa Deporte, Spa- 
retime y demas sponsornan, cu 
a yuda pa Aruba tin un delega- 
cion na Isla de Margarita. 

Pa tur amante di e deporte aki 
pa nan no lubida cu dia 8 y 9 di 
november awor lo tin aparecion 


di Dave Hubbard na Dos Playa 
Open 2008 aki na Aruba. Keda 


pendiente pa mas informacion, 
segun splicacion di Glenson 


Oduber, Vice Presidente di 
Aruba Surfing Association. 


ANC cu su 44 the Classic International 
Fighing Tournament e fin di siman aki 



E fin di siman aki lo tuma lugar e di 44th Classic International Fishing Tournament, organisa pa 
Aruba Nautical Club. Esaki ta cuminsa awe diabierna cu registracion sigui despues un coctail party 
estilo happy hour, 

Diasabra den prome oranan di mainta, e boto botonan lo sali y lo ta bek pa 5 or di atardi. Diadomingo 
t’e dos dia di competencia y e botonan lo Sali atrobe tempran, pero nan lo mester ta bek pa 4 or di 
atardi. Despues di pisa e piscanan, lo sa e ganadornan e inmediatamente lo sigui cu e ceremonia 
di entrega di premio cu lo tuma lugar 7.30 di anochi. E torneo aki ta e tipo di "Catch and Release". 
Riba e foto por mira Marcelo Kock, Edwin Kelly, Steve Lacle, Michael de Cuba y Freddy Kelkboom 
durante conferencia di prensa diarazon atardi na Aruba Nautical Club. Nan ta spera tur amante di 
pesca na club. 


Aruba Dolphins Age Group 
Invitational 2008 



FIN di siman awor cuminsando awe diabierna 24 di october 
lo cuminsa e di 7 Aruba Dolphins Age Group Invitational 
2008 na Piscina Olimpico Roly Bisslik.E campeonato ta conta 
cu participacion internacional atrobe unda lo ta presente Bo- 
naire Barracudas, Piranhas Swimming y Bulado Swimming 
di Curacao.Mester bisa cu e equiponan local di natacion esta, 
Stingray Swimming, The Orcas y e huespednan Aruba Dol- 
phins ta bon prepara pa nan contrincantenan internacional. 
Awe atardi cuminsando pa 7.00 or tur equipo lo desfila den 
nan uniform dilanti tribuna y despues di palabranan di bon 
bini lo inicia e weekend yen di caredanan interesante.Diasabra 
25 di october 2008 lo tin 2 sesion, esta 9.30 di mainta y 6.00 
or atardi mientras diadomingo 26 di october 2008 e ultimo 
sesion lo cuminsa 9.30 di mainta. Directiva di Aruba Dolphins 
kier a invita henter Aruba pa bin presencia e campeonato di 
natacion aki cu ta priminti di ta bira sumamente interesante. 
Pa mas informacion bishita www.arubadolphins.com 

Kiwanis Ciub of Aruba a instaia su Directiva 2008-2009 


DIABIERNA ultimo Kiwanis 
Club of Aruba a instala su Direc- 
tiva pa 2008-2009, durante un 
cena na Hyatt Regency Aruba 
Resort & Casino. E Directiva 
tin como su tarea di guia e Club 
pa asina sigui brinda ayudo 
na esnan menos afortuna den 
nos comunidad, muy especial 
mucha. 

E acto di instalacion a ser efec- 
tua pa Lt. Governor Ursi Bain- 
atsah di Kiwanis Club of Para- 
maribo Central (Surnam). 

E directiva cu a keda instala ta 
consisti di: 

Ebby Schwengle - Presidente; 
Jan Noordzij - Vice President; 
Aldrick Tromp - Segundo Vice 
President; George Croes - Sec- 
retario; Claudine Ho-Kang-You 
- Tesorero; Carlos Albertus - 
Presidente Saliente 

E siguiente director nan a ser 
instala tambe durante e anochi 
aki: 

Radi Abdoel-Khan, Lisette Buck- 
ley, Newton Ferguson, Maarten 
van Oosten, Shurby Ranis, An- 
gel Rojas, Leslie Tweeboom 

Durante di e anochi ameno e 
siguiente miembro nan di club 
a wordo honra pa nan añanan di 
miebrecia (Legion of Honor): 
Oscar Antonette - 44 aña; Gord- 
han Kimatrai - 44 aña; John 
Every - 41 aña; Harish Darya- 
nani - 34 aña; Ray Farro - 33 
aña; Robert Nieuw - 32 aña; 
y Leslie Tweeboom - 25 aña. 
Masha Pabien! 


Tambe tabata un placer di a 
comparti e anochi aki cu tur e 
Presidente nan di nos Club nan 
di Servicio na Aruba manera: 
Kiwanis Club of Palm Beach, 
Kiwanis Key Club Colegio Ar- 
ubano, Builders Club of Juliana 
School, Circle K University of 
Aruba, Rotary Club of Aruba, 
Rotoract Club of Aruba, Lions 
Club of Aruba, Leo Club of 
Aruba, Quota International of 
Aruba, Womens Club of Aruba, 
JCI Aruba y JCI Female. 

Hopi ta ser haci pa esnan den 
necesidad den nos comunidad. 
Asistencia na mucha y hoben- 
nan a sobresali e aña aki door cu 


Kiwanis ta propaganda “Young 
Children Priority One” y cual lo 
sigui ser haci e aña aki tambe. 
E Wine & Cheese Party ta e 
proyecto anual di Kiwanis Club 
of Aruba pa recauda fondo cual 
ta tuma lugar tur aña den luna 
di september. Pesey, Kiwanis 
Club of Aruba kier a gradici e 
Pueblo di Aruba pa nan sosten 
durante e aña cu a pasa y ta 
spera di por sigi conta riba nan 
sosten den futuro na bienestar 
di nos comunidad. 

Por ultimo Kiwanis Club of Ar- 
uba ta desea nan sisterclub Ki- 
wanis Club of Palm Beach hopi 
exito durante 2008-2009! 




% 


Awz Th di oktoher 2008 nos tinker hell "ZINAfl TALYAfi" ta eumpli | 
5 anja. Zinah ta hanja hoshÁ sunchi y ahrazos di henter su famia 
cu ta stime masha hopi mes. Nas ta desee hopi mas anja di hida 
y saiud, y cu Fapa Vios drama su hend^[shon nos Jushi Zinah, 

Niui un pahien hopi special di mami Lusha, Kevin, Haom y ' 
Kevintje. Gosa hopi riha Valm IslauJ Jiasabra, 


ooooooooooooo 

o 
o 
o 
o 
o 
o 
o 
o 
o 
o 
o 
o 
o 
o 
o 
o 
o 
o 
o 

/lu/e nos ia cauta Happ^ Birthdap i nos ta sapla 20 bela O 
pa IVea^fE ta hcpa hopi saachi i hmsa i hopi headicioa i q 
deseo di tar cos hori,ipa tar sa deseoriari hira realidad i Q 
ca e campli hopi a^pa mas di bida. O 

/ boa biai bek aa Araba.. Di tar sa familia i frieads riari q 
ca ta hopipa mericioria especialmerite Di Q 

Fraricella. .xoxo. I.L.Y. Babp... O 

Aruba bon representa na 

Baby Universe, Mini Universe 

Panamercana 2008. 



MANERA nos a publica caba 
den edicionnan anterior, A & A 
Production Home of Beauties 
ta preparado fuertemente 3 
candidata pa representa Aruba 
den e certamen internacional 
Baby Universe, Mini Universe 
& Teen Panamericana organisa 
na Republica Dominicana pa 
Sra. Neries Diaz di Gatsby Do- 
minicana Casa de Reinas, cu lo 
tuma lugar otro luna na Punta 
Cana, Republica Dominicana. 
Manera ya caba siman pasa nan 
a ser publica den nos edicion, 
pa Baby Universe lo bay Lishan- 
dra Farro, pa Mini Universe lo 


biaha Kimberly Vrolijk y pa Teen 
Panamericana lo biaha Raiza 
Montilla. 

Pa yuda, e candidatanan mes a 
organisa un tremendo fundrais- 
ing den un forma di Gala Dinner 
combina cu un show cu lo tuma 
lugar diadomingo 26 di october 
cuminsando pa 6:30 pm, den 
Arena Party Place. 

A & A Productions Home of 
Beauties kier a duna un gradici- 
mento na tur esnan cu ta yu- 
dando pa e fundraising aki y 
alaves ta pidi tur hende keda 
pendiente pa mas detaye di e 


candidatanan. 

Awe nos kier a enfatisa riba e 
representante di Mini Universe 
2008. 

Su nomber ta Kimberly Vrolijk 
Kimberly ta un mucha masha 
spontaneo di 11 aña. Kimberly 
ta yiu di Sra. Marisol Rodriguez 
Peña, cu ta un famoso coreogra- 
fa, bailarina y directora di Tim- 
biriche/ Lollypop. 

Kimberly a participa den elec- 
cion di Little Pre Teen y a keda 
como prome finalista y ta un 
cara no desconoci ya cu e la 
yega di participa den Gaita 
Ritmo & Mas y tambe den difer- 


y Teen 


ente shownan di Mundo Infantil 
formando parti di Timbiriche / 
Lollypop y tambe a yega di baila 
pa varios artista internacional. 

Nos kier a desea Kimberly tur 
clase di exito ... 

Mester menciona cu Alviana Ar- 
ends lo ta biahando cu e grupo 
aki pa Sto. Domingo pa asina e 
por haci entrega di su corona 
como Mini Universe 2007. Kim- 
berly lo retene e titulo? Nos ta 
desea nan tur hopi exito y keda 
pendiente pa otro siman nos 
ilustrabo con a bai den e Gala 
Dinner & Show. 


Grupo Serenada di 
Corsow na Arnba pa 
nn solo presentadon 

GRUPO Serenada, conoci como un di mihor 
gruponan di musica y folklore di Corsow lo duna un 
presentacion na Cas di Cultura diasabra, 8 di novem- 
ber venidero. Circulo Arubano Pro Arte, cu sosten di 
UNOCA, a logra di trece e grupo masha gusta aki pa 
un solo presentacion dia 8 di november. Nan ultimo 
presentacion na Aruba tabata na november 2003 ora 
cu nan a presenta na un Cas di Cultura completamente 
‘sold out”. 

Grupo Serenada a prepara un show completamente 
nobo cu seguramente lo deleita e publico di Aruba . 
Grupo Serenada a worde lanta na aña 1975, pues 
e tin un trayectoria largo caba. Meta principal di e 
grupo ta pa promove cultura musical di Corsow pa 
medio di canto di piezanan segun tradicion musical 
di e isla. Miembronan di e grupo ta acompaña e pie- 
zanan cu instrumentonan di cuerde manera guitara, 
mandolin, tres, contrabaho y cuarto. Tambe ta usa 
percusion manera conga, raspa, clave y campana. 
Aparte di esey Grupo Serenada ta trece piezanan ‘a 
capella’, pues sin acompañamento musical y tambe 
acompañamento musical tradicional manera benta, 
fluit, tambu grandi, matrimonial y hasta e famoso 
‘banda di bleki’. 

Kaarchi lo ta benta na e librerianan Plaza, 
DeWit&VanDorp y Mariska for di October 30 y si 
resta na Cas di Cultura promer cu e concierto. 


MPA cu pregunta na MinPres 

Tocante compania di 
molina di biento 


Parlamentario Kock a 
entrega preguntanan 
den nomber di MPA con- 
cerniente e “acuerdo” en- 
tre WEB y e compania di 
molina di biento. Mester 
mas claridad y parlamen- 
to mester tin e documen- 
tonan y informacion. 
Segun informacion WEB 
recientemente lo a sera 
un acuerdo cu un com- 
pania di energia di mo- 
lina. Sr. Minister a duna 
parlamento un copia di e 
acuerdo? 

Segun informacion e acu- 
erdo lo encera cu e compa- 
nia lo produci coriente pa 
WEB. Sr. Minister por in- 
forma si esaki ta corecto? 
Por informa si e prijs di 
coriente cu ta wordo bendi 
na WEB ta stipula caba? Si 
e prijs por cambia? Ken lo 
determina e prijs? Cuan- 


to electricidad lo wordo 
produci?Sr Minister por 
splica kico e condicionan 
ta di e acuerdo? E com- 
pania lo haya taxholiday 
of otro preveligio? E lo 
bira un compania manera 
Valero cu ta wordo bendi 
frecuentemente? Cuanto 
propiedad di erfpacht 
e compania lo haya? Y 
cuanto e compania lo paga 

na erfpachtscanon? 

Sr. Minister por informa 
ken ta doño di e compa- 
nia? Kico ta e rekesito pa 
e compania? Cua condi- 
cionan gobierno a pone 
pa e compania aki produci 

electricidad na Aruba? 

E compania cu lo bin cu 
Molina di biento lo tin 
naturalmente ganashi, 
pasobra ningun compa- 


nia lo cuminsa sin cu e 
lo tin ganashi. E ganashi 
aki lo no keda Aruba. Sr 
Minister por splica pakico 
Aruba mes no por tin su 
mesun molinanan di bi- 
ento? Si ta Aruba mes lo 
ta doño di e compania e 
ganashi lo keda Aruba y 
por wordo inverti den nos 
comunidad pa enseñansa, 
seguridad y nos salud. 
Pakico no a tuma e deci- 

sion aki? 

Den pasado semper a 
mustra pueblo cu WEB/ 
ELMAR tin monopolio 
pa produci electricidad. 
Sr. Minister por splica 
pakico a dicidi di kibra e 
monopolio aki y duna un 
otro compania e derecho 
pa produci electricidad? 
E compania tambe lo paga 
un licensefee manera den 



e sector di telecomuni- 
cacion ora e monopolio 


wordo kibra? 

Segun informacion awo 
AIB mester duna financia- 
mento pa haci un analysis 
prome. Pakico e compania 
priva mes no ta paga pa e 

analysis? 

Pa kico sr. Minister no 
ta pidi ECLAC pa haci e 
analysis cu lo hacie gra- 
tuitamente? 

A ser funda 

Fundadon pa Combati 
Molester di Sonido 



EN conexion cu e derecho di 
placer di biba sin molester di 
sonido, recientemente “Fun- 
dacion pa Combati Molester di 
Sonido” (Stichting ter Bestri- 
jding van Geluidsoverlast) a 
ser funda na oficina di Notario 
Yarzagaray, Bodeker & Eman. 
E Fundacion ta sigui e trabao 


cu Señores Bok, Henriquez y 
Kuiperi, cu sosten di un gran 
parti di habitante di e bario di 
Mon Plaisir a cuminsa como 
“Accion Pro Tranquilidad” na 
aña 1993, pero awor pa henter 
Aruba. E fundadornan di “Fun- 
dacion pa Combati Molester di 
Sonido” ta Enid Croes-Marugg, 


Cherryldine Muller-Buckley y 
Patrick Haimé. 

E Fundacion ta trata di logra su 
meta entre otro dor di controla 
e cumplimento di decretonan 
di huez encuanto di exceso di 
sonido; tene contacto cu instan- 
cianan gubernamental respon- 
sabel pa cuida nos ciudada- 
nonan di exceso di sonido; tene 
reunion y forma comisionan di 
bario pa sostene e metanan di 
e Fundacion. 

Tabata tin den pasado diferente 
jurisprudencia riba e topico di 
molester di sonido na Aruba. 
Di e manera aki e Fundacion ta 
contribui na duna nos comu- 
nidad e trankilidad mereci sin 
sonido excesivo. 


BAfWI LLO 
BAfWI LLO 

BARATILLO 

m 


Avenida MiloJ.Croes 71|Tel 5822303 
Habri di Diaiuna pa Diasabra 9am-6pnn 


Autor Quito Nicolaas 
cu buki nobo 



OTRO siman diabierne 31 di october lo presenta e hukiAlameda 
di e conocido autor Quito Nicolaas. 

Esaki lo ta su di 8 publicacion den forma di un buki. E presen- 
tacion aki lo tuma lugar den e prestigioso sala di e salon di 
cosmetica Nubian Queen na Rotterdam. Den e programa lo tin 
declamacion di su poemanan y contamento di algun storianan 
di e huki Alameda. 

E buki mes ta contene storianan cu ta tuma lugar den e tempo- 
rada di Pasco y Aña Nobo na Aruba, Canada y Hulanda. 

Den e coleccion di storia aki nos ta topa cu un variedad di tema 
den nos comunidad. Temanan cu ta describi con nos ufabrica e 
sociedad Arubiano. Un sociedad kende cu tempo a desaroya su 
mes y cu a trece cierto cambio den comunidad. 

No solamente e mecanismonan di nos sociedad ta bin padilanti, 
pero tambe diferente otro tipo di proceso y fenomenonan, man- 
era e.o violencia sexual, ta keda trata. E storianan ta ser conecta 
na nan turno cu cierto acontecimento mundial, di cual influencia 
nos ta ripara diariamente. E autor lo duna tambe un splicacion 
di e topiconan cu e ta trata den e diferente storianan. 

E actualidad recien tambe ta haña un papel, unda e matrimonio 
fictisio di e dama Penelope cu ta drenta como ilegal ta forma 
parti di un di e storianan. 

E integracion den un comunidad tambe ta un di e temanan. 
Fuera di esey e cuadra den cual e storianan ta ser conta, no ta 
keda limita n’e fronteranan di Aruba. 

Quito Nicolaas (Aruba) ta conoci como poeta/escritor y recen- 
cista p’e revista Caribe Magazine. Ademas e ta miembro di honor 
di e prome organisacion literario na Hulanda, Stichting Simia 
Literario. Como autor e ta destaca pa su estilo di scirbi, e struc- 
tura di e storianan y su temanan. E ta ser considera como un di 
e escritornan modernista den Literatura Arubiano. 

Plataforma di Eenseñansa di AVP 

No por mehora calidad di enseñanza, si no 

mehora calidad di scolnan 


E mal tempo di ultimo simannan a mus- 
tra e mal estado di nos scolnan. E con- 
secuencia di esaki tabata daknan kibra, 
plafondnan cu a bini abao, klasnan yena 
cu awa, material y meubel daña, ora y 
dianan di les perdi. Y no solamente n’e 
3 scolnan na Madiki! 

Ora di un disaster di cualkier sorto en- 
berdad no por haci otro cu tene alum- 
nonan na cas. Pero ora mester perde les 
pa motibo cu e scolnan cu nos yiunan 
t’aden no ta den bon condicion, esaki no 
ta aceptabel. Asina Plataforma di Ense- 
ñanza di AVP a duna di conoce. 

E motibo cu scolnan no ta den e condi- 
cion adecuado ta pa motibo cu no a man- 
tene nan! Y no a mantene nan, pasobra a 
usa tur e placa pa otro cos. Dor di esaki 
nos tin scolnan cu tin hopi aña sin haya 
mantencion. Scol San Franciscus ta un 
di nan. Na scol Bon Bini, e maestro y 
mayornan a recauda fondo pa cumpra y 
instala computernan. Pero p’e ultimo 3 
añanan nan no por a usa e computernan, 
pasobra e dak tin un buraco grandi cu no 
a wordo drecha. 

Ora awa yobe e klas ta yena cu awa y 
e computernan ta core peliger pa sufri 
daño. Den e sala di gymnasia mester a 
kita lampinan cu tabata colga pa nan no 
cay riba alumno y maestro ora di les. 

Abraham de Veer School na San Nicolas 
tin un buraco asina grandi den dak cu 
eynan tampoco por usa e local. Na otro 


scolnan e chens pa ladronicia a bira 
mas grandi, pasobra no tin muraya of 
waya rond di scol, e bentananan, dak y 
plafond t’asina malo cu ladronnan por 
drenta facil. 

Algun scol cu tin alarma pa proteccion 
no por usa esaki pa motibo cu awa a 
daña e wayanan di coriente. Tin scolnan 
caminda sushi di bestia (paloma y raton) 
t’asina grandi cu el a bira un peliger pa 
salud di e alumno y maestronan. 

Scolnan manera Maria College na Playa 
y Felipito Tromp na Noord tin partinan 
cu ta den un estado asina malo y ta mus- 
tra asina mahos, cu tanto p’e alumnon 
como maestronan e no ta nada atractivo 
pa ta den e scol. E hecho cu alumno y 
maestronan ta sigui bay e scol, ta mustra 
nan sentido di responsabilidad y gana di 
traha of studia, apesar di e condicionnan 
terible cu nan scol ta aden. 

CALIDAD DI ENSEÑANSA 
Nos tin añanan ta papia di mehora cali- 
dad di enseñansa. Den ultimo decada a 
traha duro na haci esaki, pero nos ta leu 
di ta cla, segun Plataforma di Enseñanza 
di AVP. Pero si e edificio di nos scolnan 
ta den estado asina malo cu ni les por 
duna, e ta limita seriamente tur trabao 
pa mehora calidad di enseñansa. 
Mehoracion di e condicionnan basico 
di nos scolnan pa por duna les y tene 
e alumno y maestronan sigur, ta haya 
prioridad den maneho di enseñansa. Ta 


tristo pa nos tin cu constata cu na Aruba 
ainda nos tin cu papia di e condicionnan 
fisico di nos scolnan. Nos lo mester ta 
papia riba con pa sigura cu tur mucha ta 
haya atencion cu nan tin mester pa por 
desaroya nan mes. 

Gobierno a haya mas cu 1300 miyon 
florin extra den caha durante di e ul- 
timo 7 añanan, pero nada extra a bay pa 
enseñanza. Los di e pregunta ta unda e 
placa aki a bay, nos ta wak con a neglisha 
enseñanza y e scolnan! Tanten cu no 
drecha nos scolnan, nos no lo por drecha 
calidad di enseñansa! Nos no ta ni papia 
ainda mes di uso di tecnologia nobo, 
di klasnan mas chikito, di facilidadnan 
nobo pa asisti maestronan y guia alum- 
nonan, di bilioteca moderno, di facilidad 
pa educacion fisico y educacion di arte 
y cultura. 

Ainda nos no ta ni papia di esakinan. 
Prome mester soluciona e problema se- 
rio di scolnan cu dak y plafond cu ta cay, 
cu fan cu ta cay riba cabez di maestro- 
nan. Mester elimina e plaga di bestianan 
den scol cu por daña salud di hende. 

Mester sigura cu ora habri e porta di 
scol mainta cu tur cos cu nan a laga e dia 
prome tey ainda. Mester sigura cu nos 
scolnan atrobe bira lugarnan caminda 
muchanan por siña y hunga sin peliger. 
Mester sigura cu nos scolnan tin e necesi- 
dadnan basico pa duna les trankil. Awor 
ni esey tae caso! 



PRIORIDAD 

E ultimo añanan partido AVP a presenta 
un presupuesto alternativo cu proposi- 
cionnan concreto con pa inverti placa di 
pueblo. E proposicionnan aki ta bisa kico 
AVP lo haci si e ta den Gobierno. 

Dos aña pasa AVP a propone un lista di 
scolnan cu mester a haya mantencion y 
renobacion urgente. 

Aña pasa AVP a propone pa traha mas 
local na scolnan pa por haci e klasnan 
mas chikito. Tambe a propone pa duna 
indexering na maestronan di scol, pa- 
sobra Gobierno di MEP no a ni inclui 
esaki den presupuesto despues di 7 aña 
na mando. 

E aña aki atrobe AVP lo presenta un 
presupuesto alternativo cu sigur duna 
enseñansa atencion special atrobe. Pa- 
sobra enseñansa ta un prioridad! 


Plan 

Aproba 

DIA 9 di mei 2008 parlamento 
a instala e Comision Special 
di Obesidad. Den un tempo 
record e Comision a logra su 
tarea di traha un plan nacional 
pa contra-aresta obesidad na 
Aruba. E experto di e Comision 
Special a entrega e plan dia 1 di 
october na parlamento. 
Recientemente Parlamento 
a ricibi un carta di European 
Public Health Alliance d.d. 20 


Parlamentario Monica Kock, MPA cu logro grandi 


nacional obesidad di Aruba 2009-2018 


pa European Public Health Alliance 


di october 2008, cu a studia e 
Plan Nacional Aruba Obesidad 
y a aproba y ta sostene e Plan 
Nacional di Aruba completa- 
mente. EPHA ta scirbi: 

“EPHA fully supports and en- 
dorses the National Action 
Plan 2009-2018 to tackle the 
epidemic of overweight and 
obesity in Aruba. With this 
Action Plan, the fight against 
obesity pandemic will be given 


priority by utilizing a strategic 
framework that provides prov- 
en public health models and 
evidence-based policy.” 

E aprobacion aki di EPHA ta 
algo sumamente grandi paso- 
bra riba nivel di Europa a acepta 
e Plan Nacional di Aruba. E ta 
confirma cu e Plan ta bon pero 
mas ainda ta enfatisa cu e Comi- 
sion Special Obesidad bao di 
presidencia di Monica Kock a 


haci un trabao excepcional y 
profesional. Esaki ta un logro 
grandi. Mas ainda cu EPHA ta 
un instancia cu ta traha hunto 
cu e fundacion di Bill Gates. 
Parlamentario Kock ta masha 
contento mes cu e logra aki y 
lo sigi traha den bienestar di 
pueblo di Aruba. Parlamentario 
Kock a demonstra cu e sa kico 
ta traha y busca solucion pa 
nos pais. 

Xpresabomes 

notkia@awemamta.com 

Tur comunicado o remetido cu ser manda pa AWEMainta mester inclui 
nomber, fam y number di telefon di e remitente. 

AWEMainta ta keda cu e derecho reduci of edita esakinan pa publicacion. 


Willem Vrolijk: “publiciteitsgeil”, 


tristo pero berdad 


SR. Willem Vrolijk ta presenta 
e ultimo dia na e congreso, 
ta bin saca conclusionnan for 
di nan contexto y ta insulta e 
profesionalnan Arubiano. Nada 
nobo, tipico algo pa partido 
M.P.A. Semper e lider di partido 
ta splica con bon cosnan ta 
wordo haci pafor di Aruba y cu 
Aruba no por. 

Na november 2001 ora cu Gabi- 
nete Oduber III a wordo forma, 
a scohe pa e problematica di 
adiccion bin resorta bou di e 
Ministerio di Salubridad Pub- 
lico, dicon?? Pa e simpel motibo 
cu ta considera adiccion como 
un malesa (desease concept). 
Cu otro palabra cu adiccion 
ta un malesa, nada nobo pa 
Aruba. 

Pa combati e malesa di adiccion 
mester di medionan financiero, 
pero Sr. Willem Vrolijk ‘stond 
erbij en keek ernaar’ dia e go- 
bierno di cua e a forma parti, 
a tuma y utilisa e medionan 
financiero cu tabata destina 
pa rehabilitacion, pa traha un 
plaza di traicion. 

E congreso na Corsow, na cua 
Sr. Vrolijk a “participa”, ta por 
cierto un follow-up di locual 
Aruba tabata “front runner”. 
Na september 2004 Aruba 
tabata anfitrion pa e congreso 
di Reino, unda e topico di du- 
al-diagnose a wordo discuti 
ampliamente; e conclusion di 
e congreso na Corsow ta igual 
cu esun di 2004, solamente cu 
Hulanda e biaha aki por a relata 
un experiencia amplio cu nan 
tabatin na Rotterdam. 

Aruba desde 2002 tin un unit 
special na Centro Dakota pa 
e grupo aki, cu pronto lo bay 
conoce un ampliacion substan- 
cial. Aruba desde 2002 a busca 
un psychiater di Cuba cu ta spe- 
cialisa cu e grupo aki, pa brinda 
e grupo un mihor servicio. 
Ningun dia, ningun momento 
Aruba a wordo pidi pa organisa 


e congreso aki; segun palabra- 
cion desde e ultimo congreso na 
Aruba, tabata turno di Antiyas 
pa organisa esaki na 2006, pero 
pa motibonan desconoci pa 
tur hende e a tuma lugar awor 
nomas. 

Na 2004 e congreso a wordo 
co-financia (Hulanda-Aruba), 
pasashi pa tur participante in- 
ternacional (Hulanda, Antiyas 
y Surnam) a wordo incorpora 
den e gastonan, pero Corsow 
no a mantene e mesun sistema 
cu Aruba. 

Cierto studiante a wordo in- 
vita lunanan adelanta, Coórdi- 
natiebureau Drugsbestrijding a 
wordo invita tres siman prome, 
consehero di Ministerio dos 
siman prome cu e fecha, pero 
a titulo personal, mientras ni 
Ministerio ni Minister mes a 
ricibi ningun invitacion. 
Medionan financiero a wordo 
reserva pa despues di 2004 
representantenan di Reino bini 
hunto pa prepara un protocol pa 
wordo firma riba nivel Ministe- 
rial, pero pa motibo di cambio- 
nan den e structura estatal di 
Antiyas esaki no a logra, pero 
Aruba tin confiansa cu cualkier 
dia esaki lo sosode. 

Un biaha mas Sr. Vrolijk y MPA 
a mustra cu nan falta di cono- 
cimento di e materia, nan ta 
kere cu nos mester coi un ehe- 
mpel di exterior, implemente 
na Aruba y e lo funciona, pero 
nan no ta tene cuenta cu e factor 
“Aruba”. 

Den hopi asunto nos ta y lo keda 
un “frontrunner”, maske cu 
MPA ta kere otro. Awor otronan 
ta cuminsa comprende locual 
cu Aruba for di basta tempo ta 
ehecutando caba, 
p.e. e “I.DE.R. - Integrated De- 
mand Reduction”. 

Ta keda un lastima, cu un biaha 
mas un miembro di M.P.A. y den 
e caso aki e presidente, ta actua 
similar cu e lider di partido. 


y ta scohe pa stigmatisa e vic- 
timanan di e malesa. MPA ta 
stigmatisa e victima di e malesa, 
pero ta scohe pa laga e causante 
mayor di e problema, e impor- 
tador y bendedor di droga haci 
y deshaci manera nan ta desea. 
Por algo sera?? 

Den pasado mi a reclama y mi 
lo sigui reclama tur esnan cu ta 
para na banda y punta dede riba 
e victimanan, y no ta haci y bisa 
nada di e bendedornan. 

Ora scucha miembronan di 
MPA expresa insultonan den 
direccion di e profesionalnan 
Arubiano, cu tur cos pafor di 
Aruba ta mihor y nos lo mester 
hasi cosnan igual aki na Aruba, 
bo ta haña kippevel y rilllll ta coi 
curpa, dicon? 

Hulanda tin un parti di nan 
maneho cu nan ta yama “be- 
moeizorg”, den esaki depar- 
tamentonan di gobierno of cu 
conocimento di gobierno ta 
suministra e adictonan droga 
of ta permitinan pa sigui usa 
nan substancia preferi. Esaki 
NO ta posibel na Aruba: nos 
instancianan gubernamental 
NO ta permiti pa yuda un adicto 
den su uso diario di droga. MPA 
SI ta desea esey pa Aruba! Pa 
asina e bendedornan lo por si- 
gui crea mas victima?? Por algo 
sera?? Ta p’esey nan ta apoya e 
programma aki?? 

Un aspecto hopi importante 
den e cuido di adiccion ta e 
colaboracion y cooperacion di 
tur instancia y hende concerni. 
Esaki ta hustamente un di e 
motibonan cu Corsow a organ- 
isa e congreso aki, pasobra na 
Corsow NO tin cooperacion! Y 
na Aruba tin protocolnan cu ta 
regla e cooperacion entre varios 
stakeholders den esaki! Pues aki 
un bez mas ta wordo demostra 
cu Aruba ta miho organisa y 
atrobe ta un “frontrunner”! 

Segun informacion ricibi, Sr. 


Vrolijk a pasa mas tempo na 
aeropuertonan sperando vue- 
lo, cu e 4 (cuatro) oranan cu 
riba e ultimo dia e a pasa na 
e congreso, pero modelando 
irritantemente dilanti di e ca- 
meranan, pidiendo otro partici- 
pante pa para na su banda, sin 
tene cuenta cu otro. 

Esnan presente cu tin conoci- 
mento di psychiatria, a diag- 


nostica cu Sr. Vrolijk ta sufri di 
e malesa “publiciteits geil”, y 
esaki a wordo confirma tambe 
cu tres articulo riba un thema y 
tur tres ta bisa mescos. 

Tristo pero berdad. 

Ministerio di Salubridad Pub- 
lico, Medio Ambiente, 
Asuntonan Administrativo y di 
Stranhero 

Participacion di Aruba na roadshow 

ABC na Hulanda 



RECIENTEMENTE a tuma 
lugar na diferente ciudad na 
Hulanda e Roadshownan di e 
islanan ABC organisa tur aña 
door di OAD / Hotelplan hunto 
cu e toeristenburonan 
Aruba, Bonaire & Curacao. 
Mas o menos 250 agentenan 
di viahe a haya debido infor- 
macion turistico riba cada isla 
individual. 


Tur anochi tin oportunidad pa 
gana premionan actractivo en- 
tre nan un trip pa Aruba. 

Presentacion destinacion y par- 
ticipacion di hotelnan: 

E Roadshow ta consisti di tres 
seccion basa ariba e islanan. 
Durante cada seccion, e 
representante di cada isla ta 
duna informacion encuanto di 


e destinacion turistico. 

Ademas di e presentacion Saba- 
tini tambe un vitrina turistico na 
unda e agentenan di viahe por a 
haci pregunta na diferente ho- 
telnan cu tambe tabata presente 
manera: Amsterdam Manor 
Beach Resort, Bucuti Beach 
Resort, Divi Tamarijn Mega All 
Inclusive and Divi Village Golf 
Resorts, Holiday Inn Sun Spree 
Resort, Talk of the Town, Tierra 
del Sol Golf Resort & Country 


Club, Manchebo Beach Resort 
& Spa, Radisson Aruba, Renais- 
sance Aruba Resort & Casino, 
De Palm Tours, The Mill Resort 
y tambe Westin Resort. E anochi 
tabata hopi anima cu ambiente 
di Aruba danki na e banda “ 
Rayo di Aruba “ cu a haci nan 
presentacion den cada ciudad y 
pa duna e anochinan un toke lo- 
cal, a sirbi un buffet cu cuminda 
Arubano y Antiyano. 


Premionan spectacular: 
Durante cada presentacion 
e agentenan di viahe ta haya 
oportunidad pa contesta pre- 
guntanan basa ariba e tres 
islanan pa asina aki gana pre- 
mionan atractivo, 

cuminsando cu estadia na Divi 
Resorts & na Holiday Inn Sun 
Spree comotambeun 
vacantie completo incluyendo 
ticket cu KLM y un estadia na 
Manchebo Beach Resort & 

Spa cual premio a ser gana door 
di Sra. Marjolein Bakker. 

Aruba Tourism Authority ( 
ATA ) y AHATA a keda hopi 
entusiasma cu tur anochi tabata 
yen di invitado cu a acudi na e 
evento. E agentenan di viahe 
tambe a keda hopi satisfecho 
cu e Roadshow. 


No por a evita cu auto a 
kima completamente 



AYERA mainta pa mas of menos 7.30, un auto a pega candela den 
Rooiweg na San Nicolas. Maske cu Cuerpo di Bombero a presenta 
den minimo di tempo, asina mes nan no por a vita cu e auto a kima. 
Kico t’e causa di e candela aki, no ta conoci y ta ser investiga. 



Prome acddente na turbo retonde 
na Pos Chiquito 



DIARAZON anochi un truck di 
sushi lo a alcansa un auto den e 
bocht di e turbo rotonde nobo 
na Pos Chiquito. Danki Dios, no 
tabatin heridos, pero den e auto 
tabatin un señora, kende ta na 
estado. Y p’e sigur tabatin un 
preocupacion pa cual a mand’e 
Hospital pa observacion. 

AAA N.V. a atende e di 14 World Route Development Forum 



ARUBA Airport Authority N. V. 
(AAA) tabata bon representa 
atrabes di su departamento di 


airline marketing durante e di 
14 World Route Development 
Forum anual na Kuala Lum- 
pur, Malaysia di 12 pa 14 di 
Oktober 2008. E World Forum 
ta un evento anual importante 
durante cua aproximadamente 
2500 participantenan for di tur 
parti di mundo consistiendo 
di ehecutivonan di network 
y planning di e aerolineanan 
cu ta topa cu ehecutivonan di 
mercadeo di aeropuertonan y 
tambe ehecutivonan di desa- 
royo di ruta. 

Durante e temporada turbulen- 
to aki di inseguridad financiero 
y recesion economico cu ta sigui 
e pasonan di e prijs di petroleo 
crudo di e zomer cu a pasa, a 
haci cu e asistencia di esnan 


cu ta desaroya ruta uno suma- 
mente importante. AAA ta keda 
para riba e hecho pa mantene su 
network di servicio aereo y pa 
diversifica e servicio aereo den 
mercadonan importante. Ac- 
tualmente Aruba tin 12 gateway 
na Merca, 1 na Canada, 7 den 
tanto Europa y America Latina 
y4den Caribe. 

E resultado di e reunionnan 
tabata hopi positive pa AAA, 
como cu no tabatin ningun 
indicashon for di e partnernan 
aereo importante cu e schedule 
pa e temporada di winter, Okto- 
ber pa Maart, lo wordo reduce 
paAruba. Indicashonnan inicial 
ta bisa cu e ta mucho trempan 
den e ciclo di haci reservacion 
pa por tin un bista realistico, 


pero e ta keda un punto di suma 
importancia cu tin suficiente 
demanda pa mantene e capaci- 
dad di servicio. 

Manera a keda anuncia ante- 
riormente door di Delta Air- 
lines, Jetblue Airways y US 
Airways, nan ta aumentando 
nan capacidad pa Aruba e tem- 
porada di winter aki y tabata 
hopi duidelijk ora cu nan a bisa 
cu lo mester di asistencia di 
e destinacion pa stimula mas 
demanda. 

Nos partnernan Aruba Tour- 
ism Authority y Aruba Hotel 
and Tourism Association ta 
comprometi nan mes pa sigura 
e conocimento y mercadeo di e 
destinacion den mercadonan 
importante. 


“Nos ta hopi contento cu e feed- 
back positivo pa e destinacion 
durante e di 14 World Route 
Development Forum anual”, 
asina Peter Steinmetz, Manag- 
ing Director di AAA a bisa. “Nos 
partnernan di e aerolineanan 
ta sumamente importante pa 
nos y atrabes di consistencia 
door di atende eventonan asina, 
bishitanan di trabou y comu- 
nicashon habri ta e secreto di 
nos exito. 

Cu sosten adicional di gobierno 
pa e esfuersonan pa mercadeo 
di e destinacion, e tempo ad- 
ecua no por tabata mas apropia. 
Nos ta confia cu cu e esfuerso- 
nan duro como un team pa e 
temporada nos dilanti, aunque 
uno fragil, toch e lo ta un o posi- 
tivo pa nos tur”. 


Storla dl Pos Chlklto y dl su prome habltantenan (Part 2) 

Pa: Tacamahaca 


NA final di siglo 19 no tabata 
biba hopi hende na Aruba. 
Segun bukinan di historia ta- 
bata biba mas of menos 6 mil 
hende na henter Aruba. Den 
comienso di aña 1900 Aruba 
tabata pasando den demasiado 
tempo di secura y pobreza. 
Hopi tabata esnan cu a bay traha 
na Cuba corta caña. Mayoria di 
e hende hombernan Arubiano 
a pasa un temporada na Cuba. 
Tin a keda hopi tempo eynan, 
otro a keda un par di aña so. Tin 
algun di nan cu a forma famia 
eynan y no a bolbe nunca mas. 
Ta wordo bisa cu na Las Tunas 
na Cuba ainda nan ta papia un 
sorto di Papiamento. Esey ta 
un fenomeno cu mester wordo 
investiga dor di linguistanan 
Arubiano. 

Den comienso di aña 1908 te pa 
1913 tabatin temporada malo 
y menos malo na Aruba. Den 
aña 1912, tin bieu ta bisa cu ta 
aña 1913, tabata e aña di cuero 
curu. Aña di cuero curu kier- 
men, tempo di secura y pesey 
un aña di hopi miseria. E aña aki 
tabata asina malo cu te hasta 40 
mucha a muri na Sta Cruz. 

No tabatin hopi cas na Aruba 
manera aworaki. Porcierto, e 
naturalesa tabata masha bunita 


y intacto. Tampoco no tabatin 
tanto rooi cu ta core links- re- 
chts, laba tur e santo ora awa 
yobe manera awendia. 
Hendenan tabata contento cu 
un tiki cos y tur hende tabata 
drumi sin airco, bentana di blad 
habri. Drumi trempan y lanta 
trempan. 

Wel na Pos Chikito tabatin y (te 
ainda tin), un biento dushi di 
lama cu ta supla den e poco cas- 
nan existente e tempo ey. Varios 
miembro di e famia Croes bieu 
di Pos Chikito a casa cu yiunan 
di Romanus Geerman. Su fami- 
anan tabata yam’e Papa bieu. 

E shon aki tabata yiu di Jan 
Michiel Geerman (1818) y 
Paulina Werleman (1827). Jan 
Michiel Geerman tabata yiu 
di Michiel Geerman (1784). 
Yiunan di Romanus Geerman 
(Papa bieu, 1863) y di Victor 
Jozeph Santiago, Bernardszoon 
Croes (Papa Djan, 1842), esta, 
Maria Jesus Geerman (1894) y 
Pablo Porfilio Croes (1885) a 
casa, na aña 1910. 

Nan cas ta para ainda, wantan- 
do biento y tempestad na Pos 
Chikito 61 riba e subida. 

Un di nan nietanan a salb’e di 
destruccion total y ta cuidando 
e actualmente. 


Aunke cu Gobierno a destrui 
e tereno y a haci e parti patras 
mas halto cu e cas, djis pa por 
traha cas di pueblo, e ta sigui 
keto bay ne mesun caminda. 

Pablo Porfilio Croes, doño di e 
cas, tabatin 17 hectarea di tera 
conses na Savaneta y 
40 bender di tera huurgrond 
(400 mil meter2) na Pos Chiki- 
to. Tur su teranan huurgrond 
di Pos Chikito mester a traha 
lugar p’e casnan di pueblo. Papa 
bieu tambe tabatin cantidad di 
tera huurgrond na unda e veld, 
Pepe Ganga, y Club Universal 
ta aworaki. Su unico yiu muher 
cu ta na bida ainda ta Isidora 
Solognier-Geerman (95). 

Otro famia bieu di Pos Chikito 
ta famia di Hilario Erasmus cu 
a yega fo’i Paradera. 

Nan ta toca e famia Croes di 
Pos Chikito na sanger dor di e 
“mater familias” di famia Croes, 
esta, IsidoraHernandez (1848). 
Ruman muher di Isidora a casa 
cu un di e Erasmusnan di Pa- 
radera. 

Machi Doya, manera nan ta- 
bata yam’e, ta yiu di Heroni- 
mo Hernandez cu ta naci na 
Aruba (1815). Heronimo ta- 
bata di rasa indjan. Su tata 
tabata yama Juan Evangelista 


Hernandez (1791), un Spaño 
probablemente di sanger ind- 
jan cu tabata casa cu un señora 
Hulandes, Maria Florentina 
Sijbrands(1800). 

E famia Hernandez aki, no tin 
absolutamente nada di haber 
cu e famianan Hernandez di 
origen Latino cu a yega Aruba 
desde aña 1970 y ta yegando 
ainda. 

Juancito Vrolijk (1898) y varios 
di su rumannan tambe a bin 
Pos Chikito fo’i Balashi, den 
e mesun tempo cu tur e otro 
famianan bieu. E tabata casa 
cu un señora Cubana, Eloina 
Rodriguez- Escalona (1911) 
cu el a conoce na Cuba, tempo 
el a bay corta caña. Un par di 
nan yiu muhernan a casa den e 
mesun famia Croes bieu. 

Pos Chikito tabata consisti e 
tempo ey di e siguiente fami- 
anan: Yiunan di Zenon Croes, 
di Silvio (Mochibi) Croes, di 
Pablo Croes y otro familiares 
cu di un of otro manera tur ta 
toca otro na famia. E Webbnan 
y e Boekhoudtnan ta otro famia 
grandi liga n’e Croesnan. Tambe 
bo ta haya e yiunan di Constan- 
cia y Rafaél Werleman cu a keda 
biba aki. 

Den e añanan prome cu Lago a 


yega, tur hende tabata conoce 
otro of tabata famia di otro di 
un of otro manera. Tin yiunan 
di Zenon Croes (Buchi Senor) 
cu a casa cu Thijsen, Lampe y de 
Kort. Bastante di nan nietonan 
ta biba ainda na Pos Chikito. 
Locual ta masha di lamenta si, 
t’e hecho cu hopi bisanieto di 
e prome habitantenan di Pos 
Chikito no por a haya tereno na 
Pos Chikito mes. Nan mester a 
bay biba na otro districtonan. 
Tin abay boluntariamente, otro 
a bay obligatoriamente pa falta 
di tereno. 

E maneho di Gobierno a haci 
cu gran parti di e famianan 
di prome ora, cu berdadera- 
mente kier a keda biba na Pos 
Chikito a bin haya nan ta acepta 
tereno cu nan a haya na otro 
districto di Aruba. E no mester 
tabata asina. Gobierno mester 
a laga e posibilidad pa haya 
tereno habri, p’esnan cu tin nan 
raiznan den Pos Chikito, unda 
nan lombrishi ta dera. 

Na diferente districto di Aruba e 
division aki a sosode structural- 
mente. Kisas e forma caotico aki 
di otorga tereno, tambe a yuda 
crea e problema di gang cu tin 
actualmente den tur bario. Con 
un pueblo uni den su rais, por 

Exposicion di Arte den Hardin a Celebra Creatividad 


E hardin di maestra di arte Eefje van der Straten tabata yena cu 
obranan di arte precioso, cualnan a wordo traha door Eefje su 
studiantenan femenino creativo, esta Yolanda, Joyce, Amber, 
Gea, y Laraine. Nan metodo unico di uza color ta loke a distingui 
e exposicion aki, cu un bista no comprometi y fuerte riba e mundo 
den su estilo di Kaleidoscopic, cu obranan impresionistico y ex- 
presionistico, for di figurativo pa abstract. 

E obranan a invadi e cas di Eefje tambe, y a goza di un cantidad 
record di admirador, ya cu cu e miembronan di famia y amigo- 
nan di e artistanan tur a bin pa aprecia e obranan, admirando 
e determinacion y dedicacion cu ta wordo exigi pa ta un hende 
muhe ehecutivo exitoso, mama admirabel, amiga dedica y artista 
pasiona. 

















































AWEMainla I Diabierna 24 di Oktober 2008 


Local l25 


AMTI a duna training di Customer 
Service na Kooyman 




RECIENTEMENTE, e com- 
pania Kooyman NV a solicita 
e servicionan di AMTI - Aruba 
Management Training Institute 
pa duna training na nan per- 
sonal den e ramo di Customer 
Service. 

Mas o menos 60 hende a up- 
grade nan mes pa asina por 
duna nan cliente mas y miho 
servicio. 

AMTI ta sigi cumpli cu su meta 
pa inverti den hende y yuda 
empresanan hisa nan nivel di 
presentacion cu sigur ta yuda 
na su vez pa hisa auto estima 
di e trahado. 

Pabien na tur e participante 


nan di e curso y pabien na e 
empresa Kooyman pa mustra 
aprecio dor di kier inverti den 
nan personal. 

Sra Timber di e departamento 
di HR, huntu cu Sr Mohamed y 


Sr Kooyman tabata presente na 
entrega di certificado huntu cu 
Sr Rene Leander facilitador di 
curso na AMTI kende a dirigi 
e sesionnan tambe cu a dura 
4 siman. 


Dos feliz ganador di 
tratamento gratis den 
Okeanos Spa 



SIMPLEMENTE contestando e pregunta:”Dicon bo ta kere cu 
bo mester malcria bo ser keri na Okeanos Spa?”, e oyentenan 
Leopolda “Frances” Werleman y Audrey Trimon a resulta e felis 
ganadornan di un campaña cu e Spa nobo a realisa hunto cu e 
emisora Magic FM. E prome ganador di e campaña a bira sra. 
Frances Werleman. Sra. Frances Werleman ultimo 6 luna a dedica 
hopi tempo na un ruman di dje cu ta malo. 

E di dos ganador a wordo manda pa medio di su coleganan, ken- 
denan a scoge sra. Audrey Trimon pa motibo cu e ta un empleado 
ehemplar. E ta un persona cu ta haci cualkier sacrificio pa su tra- 
bao keda cla na ora y bon. Sra. Audrey Trimon ta mama di 4 yiu 
homber. Y pesey e merece un dia den Okeanos SPA. 

Tanto Sra. Leopolda Werleman como Audrey Trimon por disfruta 
di un SPA cu ta inclui Manicure, Pedicure, Cabei, Facial y un 
Massage. 



Formulario financiamento 
di estudio 



DIRECTOR di Directie Onderwijs ta informa cu e formularionan 
pa aplica pa finaciamento pa aña escolar 2009/2010 ya caba ta 
obtenibel na e sucursal na Playa den caya G.F.(Betico) Croes 38 
(Ex-Inter Bank). 

Pasa n’e seccion di Guia pa Estudio pa haya e formulario y entrega 
esaki bek no mas lat cu 5 di december 2008. 

Formularionan entrega despues di e fecha aki no tin garantia cu 
lo tin decision riba nan na tempo. 


Fiesta di Back to the 80’s Halloween 
den Tierra del Sol 


TUR cos ta cla pa e tan aclama 
evento Back to the 80’s cu ta 
tuma lugar dia di Halloween, 
31 di october, cuminzando for 
di lO’or di anochi den Tierra 
del Sol. Tur hende por disfruta 
di e presentacion di e DJnan 
mas famoso di e decada 80 
rond di e pool di Ventanas del 
Mar. Hells Angels Brassband 
a reuni pa un solo anochi pa 
pone turhende jumpyrecorda 
e temporada dushi di 80. 
Tambe lo bay tin un seccion 
di VIP den e restaurant di 
Ventanas del Mar, cu ta iclui; 2 
free drinks, un all-you-can-eat 
snackbuffet y un DJ-boot unda 
diferente DJ lo presenta pa e 


seccion aki. Mester menciona 
tambe cu VIP tin acceso na e 
seccion General na tur mo- 
mento. Pa reservacion yama 
564-6868, cupo ta limita. 

LO tin diferente premio pa e 
mihor disfraznan, pero si abo 
kier just bin pasa un anochi 
dushi, yena cu ambiente, den 
un esfera exotico sin bo dizfraz 
tambe bo ta bonbini. Mester 
remarca tambe cu e anochi 
aki seguridad lo ta prioridad 
di e evento unda cu 85% di 
e staf di seguridad ta agen- 
tenan Polical. Organizacion 
ta pidi encarecidamente pa 
cumpra bo carchi di antemano 


na Wong Sheung Wong y na 
Manuelito’s, pasobra na porta 
e ta bira mas caro, si resta! 
Pasobra e ta bay manera pan 
cayente. 

ORGANIZACION di Back 
to the 80’s kier a gradici tur 
hende cu a respalda e evento 
aki tur e 29 biahanan cu el 
a ser organiza y cu semper 
e tabata un exito rotundo y 
sin ningun problema. P’esey 
e di 30 y ultimo edicion, e 
organizacion di Back to the 
80’s conhuntamente cu Tierra 
del Sol, Ventanas del Mar, ta 
ofrecebo un anochi inolvida- 
bel pa celebra e decada di 
decadanan, 1980! 

Señora ta denuncia su casa cu 
a menase cu cuchiu 


PRESENCIA di polis a wordo 
pidi pa 23.15 na un cas den 
Calabas Residence, pa un prob- 
lema entre pareha cu a caba den 
menasa cu cuchui. N’e cas polis 
a papia cu e señora M.N.J.R. 
naci na Haiti di 35 aña, kende 
ta bisa polis cu e tabatin discu- 
sion cu su casa A.M.R. naci na 


Aruba di 40 aña y el a menase 
cu un cuchiu. 

E señora ta bisa polis cu cada 
biaha cu e homber ta bao di 
influencia di alcohol, e ta haya 
discusion cu e homber. E dia 
encuestion, e homber no a bay 
traha y como cu el a puntra di 


con, e homber a rabia y a coy un 
cuchiu y a menase cune. 

E muher a bisa polis cu el a de- 
fende su mes y a homber a bay 
for di cas. El a bisa polis cu e ta 
bai duna keho na Recherche. 
Polis a busca e homber den be- 
cindario, pero no a topa cune. 


Muher ta pidi asistencia pa su 
ex amigo cu ta molesti’e 


DIARAZON 5’or di madruga, 
e muher G.C.R.D. di 33 aña, ta 
pidi asistencia di polis pa su ex 
amigo R.E.B. di 33 aña kende 
ta molesti’e y ta busca prob- 
lema. Ora cu polis nan a yega 
nan ta papia cu e muher D., y 
e ta bisa polis cu el a bay biba 
na Rooi Bosal, y awor e tin un 
otro amigo. 

Ta parce cu R.E.B. a haya sa 
esey, y a bay na su cas pa busca 
problema. Polis a topa cu R.E.B. 
eynan, y el a trata basta onbes- 
choft contra polis y bisa nan cu 
nan no tin nada di bise. Despues 
el a bisa cu si e kier kibra e au- 
tonan, ta su placa a cumpre, y 
polis no por haci’e nada. 

Un ruman homber di e muher 
a bin n’e sitio y a bay cu R.E.B. 
E muher D., a bisa polis cu den 
pasado, el a yega di kibra un 

Polis a cuminsa 
controla delaster 
kwartal di 
number di auto 

Polis di Playa, diarazon a 
cuminsa controla number di 
auto pa di delaster kwartal. 
Esaki a tuma lugar for di 7’or 
di mainta te cu 3’or di atardi. 
Nan a parti 45 boet. 



Tel: 583-1400 
Fax: 583-1444 


auto caba di dje y tambe a me- e kier e por bay haci denuncia 
nase cu morto. Polis a bise cu si contra e homber. 



Mementomori Funeral Home N.V. 

Yolanda - Leo - Eugene 
Tel: 5833358 - Fax: 5837711 


Gradicimento y Invitacion 

Dios nos tata, esnan cu muri ta biba den Bo precencia, 
nan bida ta cambia pero no ta caba. 

Den Compania di Jesus Cristo ken a muri y awe ta biba, 
nan ta di alegria den bo reino, unda tur lagrimanan ta seca. 

Gradicido pa tabatin un esposo dedica y un tata ehemplar cu 
tanto nos ta stima. Nos kier a comparti e gradicimento aki na 
tur cu a bishite, yude, a dune atencion y cariño, sra. Mercedes 
Cabral de Andrade pa su bunita oracionnan, Jovita Cabral de 
Andrade cu a trece bunita recuerdonan cu su bunita cantica. 
Guiza Croes pa su dedicacion, Jose Carlos Vargem y famia, 
Jose Femandes Perna y fanña, sobrina Fatima Gomes da Silva, 
Organisacion Parkinson Aruba cu semper tabata tey p'e. Danki 
special na Dr. Gerrit Croes, Dr. Dennert, Wit Gele Kruis, tur cu 
tabatey durante su enfermedad, fayecimento, entiero, tambe na 
esnan cu manda flor, krans, telegram, cu a haci un donacion na 
fundacion Parkinson, of cu a yama nos durante e momentonan 
dificil di nos querido y inolvidabel: 



sr. Jose Vieira do Saláo 

Alavez nos kiera a invita pa dos santo sacrificio di misa: 
diabiema 24,diasabra 25 di october 2008 tur pa 7'or di anochi 
na Misa San Francisco na Playa. Diasabra 25 di october 2008 
despues di misa lo tin un santo rosario na cas Koningstraat 10 
pa descanso di alma di nos defunto stima. Boso presencia ta 
altamente aprecia. 

Na nomber di su esposa: Teresa Vieira do Salao, yiunan y 
demas fanña 


n 

□ 


n 

□ 


AD PATRES 

funeral home 


van Rensselaerstraat 2 

San Nicolas - Aruba 

E-mail: adpatres(n setarnet.aw 


Tel.: (294) 584-2299 
584-8413 
Fax: (297) 584-2266 


O, mi stimabo, Señor, mi fortalesa! Señor ta mi baranca, mi forti; 
Mi salbador, esey ta mi Dios, Mi baranca pa mi sconde, mi escudo, 
Mi defensa y salbashon, mi baluarte. 

Salmo 18: 1-2 


Cu hopi tristesa, pero conforme 
cu boluntad di Dios, nos ta 
anuncia e fayecimento di: 



Sra. Vda. Adriana Dorothal-Tobel 

mihor conoci como ‘Machi,’ of ‘Danda’ 

02 januari 1930 - 20 oktober 2008 

Na nomber di su yiunan: 

Augustin Dorothal y Fulvia Marquez 

Marcela (Chichi) Dorothal 

Sra. Vda. Adriana Dorothal-Contreras 

Narcisia (Icha) Dorothal y Jack Geerman 

Sandra y Elvis Yarzagaray 

Yiu di criansa: Rita Kock 

Nietonan: 

Iraida, Julianne, Adriana Maria, Marco, 

Douglas, Nalisa, Elvin, Maureen y Jaymer. 

Rumanan: 

Sra. Vda. Brigida Maduro y famia 

Sra. Vda. Marianita Alvarez y famia na Venezuela 

Pedrito Tobel y famia 

Juanita y Ojo Quandt y famia 

Francisco Tobel y famia 

Maria Quandt y Famia 

Ex-suegra: Maria Lattig 

Amigonan di cas: Juanita Panneflek y famia 
Juni Rasmijn y famia 

swa y cuñanan ,sobrino y sobrinanan, comer y compernan, ihanan, 
prima y primonan,, bisiñanan, conocirnan y demas famia: Tobel, 
Dorothal, Contreras, Yarzagaray, Marquez, Geerman, Kock, Maduro, 
Quandt, Alvarez, Lopez, Koolman, Vrolijk, Ras, Werleman, Irausquin, 
Cornes, Wever. 

Ta invita pa asisti na e acto di entierro cual lo tuma lugar diabierna 
dia 24 di oktober 2008. Nos difunto stima “Machi” lo reposa na 
misa di Sta. Theresita na San Nicolas for di 2or pa 4or di atardi. 
Despues lo sali pa Santana Catolico na ISan Nicolas. 

En bes di flor of krans un donacion pa un bon causa lo wordo altamente 
aprecia. 

Lo tin un box disponibel na misa. 

Adres pa condolencia: Sero Preto 26-B 

Di 7or pa 9or di anochi Nos ta lamenta cu despues di entiero nos no 
por ricibi bishita di concolencia na cas. 

Hoben ta 
purba 
horta 
spray di 
cabei 


PRESENCIA di polis a wordo 
pidi diamars pa 5.20 di atardi 
na Springfield Supermercado, 
unda e Chinees J.S. naci na 
China di 32 aña, kende a bisa 
polis cu el a mira e conoci di 
polis A.S.P.T. naci na Aruba di 
18 aña a coy un bleki di spray 
di cabei y kier a sali cune sin 
paga. 

Ora cu e Chinees a bay atende 
riba esey, el a rabia y zundra 
nan y a benta e bleki di spray 
abao y despues a sali for di e 
lugar. E Chinees ta bisa polis 
cu e no ta duna keho, pero e 
kier pa polis papia cune, p’e no 
bolbe mas den e negoshi. Nan 
a bisa polis unda e ta sinta, y 
polis a bay y a topa cune. Polis 
a papia cune y a scual e riba su 
comportacion y tambe a mustre 
riba e consecuencia si e Chinees 
duna keho. 


Homber ta bira di remate y ta maltrata koki formalmente 


DIAMARS atardi pa 4’or polis di Noord 
a wordo dirigi n’e restaurant Gran Victo- 
ria, pa un caso di maltrato. Eynan polis a 
papia cu e doño Chinees Y.W. di 37 aña, 
kende ta bisa polis cu un trahador cu ta 


su entrega. 

Despues di un rato el a bolbe y a bisa cu el a 
entrega foambox di mas. E koki a bay papia 
cune y el a scupi’e den su cara. Despues el 


entrega foambox a bin n’e lugar y a haci a dal e koki cu mokete den su wowo robes, 


dor cu el a haya un kap y tambe su wowo a 
keda basta hincha. Adenas di tur esey, ainda 
e homber a coy un bate di baseball y a dal e 
koki cune riba su lomba. E koki a bay poli 
pa tratamento y despues ta bay duna keho 
na Recherche. 



Mementomori Funeral Home N.V. 

Yolanda - Leo - Eugene 
Tel: 5833358 - Fax: 5837711 



GRADICIMENTO / 
INVITATION 

Sra. Filotea, yiunan y demas famia kier 
a gradici tur esnan cu di un of otro 
manera a compaña nos na momento di 
enfermedad, fayecimento y entiero di 
nos defunto stima: 


Louis Ethelbert Peterson 

Nos ta gradici tur famia, bisiña y conoci cu a juda nos na e 
momento dificil, tur cu a manda flor, krans, telegram y yama- 
danan telefonico. Na Dr. Weststrate y su asistente, Dr. Vis y Dr. 
Luchmun. 

Na personal di Edmund Harms Foundation pa nan cuido y 
atencion, tambe pa e bunita donacion . 

Boso atencion y cariño tabata un gran consuelo pa nos famia. 

Alavez nos ta invita pa e ultimo santo sacrificio di misa: 
Diasabra 25 di october 2008 pa 7’or di anochi na Kapel 
Emmanuel na San Nicolaas, 

despues di misa diasabra lo tin un rosario na cas Mgr. Nieu- 
windtstraat 37 

Boso presencia ta altamente aprecia 

Famia Peterson-Ruiz 


"Achter tranen van verdriet, 
schuilt de glimlach van herlnnering" 

Met grote droefheid delen wij u mede dat op 22 oktober 2008 

is heengegaan, 

YPEJ.TAEKEMA 

Vader van Notaris mr Hillegonda M. Rodriguez-Taekema 
Schoonvader van George Rodriguez 
Opa van Marlous, Cedric en Liset 

Crematie wordt op 27 oktober 2008 in kleine kring te Zwolle gehouden. 

Condoleance adres: Molenweg 62 
8091 DZWezep, 

Nederland 

notarisrodriguez@setarnet.aw 

Onze gedachten zijn bij jullie. 

Wij wensen jullie veel sterkte in deze moeilijke periode. 

Notariskantoor Rodriguez-Taekema N.V. 




H 

AD PATRES 

f u n e r a 1 h o m e 


van Rensselaerstraat 2 

San Nicolas - Aruba 

E-mail: adpatres@setarnet.a\v 


Tel.: (294) 584-2299 
584-8413 
Fax: (297) 584-2266 


He who believes in me will live, even though he dies; 
and whoever lives and believes in me will never die. 

John 11: 25b 

With deep sorrow we announce the passing of our beloved husband, 
father, grandfather, brother and uncle: 



Fabian Sebastian Francis 

Better Known as “ Bas “ 

*January 22,1922 -i-October 18,2008 


Left to mourn his loss are: 


His wife: 

His children: 


Grandchildren: 


Geronima Juliana Francis-Nicolaas 
Joan Francis 

Jeffrey and Diane Francis 

Helen Francis 

Judith and John Lacle 

Angel and Nicolas Francis in the U.S.A. 

Jodi Lacle in St. Maarten 


Great grandchildren: Aiden and Bennett Cowan in the U.S.A. 

His brothers: Cuthbert Francis and family in England 

Emmanuel Francis and family in St. Vincent 

Sisters in law: Ina Halley and family in St. Maarten 

Helena Gonzalez and family in St. Croix 

Special nieces: Marbel Nicolaas, Sandra Gonsales, Miriam 

Sheridan, Amy Francis 

Special helper: Sylvia Alders 

Related to: Francis, Nicolaas, Gonsalves, Mc Dowall, de 

Freitas, Sheridan, Fraser, 

Halley, Gonsales, Yzer, Muller, Lepelaars, 
Alders, Boezem, Evertsz, Croes, Vis, 

Kusmus, Semeleer and Vrolijk 

Management, Staff and Residents: St. Michael Paviljoen 

Please accept our apologies if in our grief we inadvertently omitted 
any other family members. 

The funeral will take place on Saturday, October 25th, 2008 at 09:00 
a.m. at the Santa Theresita Catholic Church San Nicolas, followed by 
burial at the Catholic cemetery in Zeewijk. 

The body of the late Fabian Francis will be laid out from 9:00a.m. at 
the Santa Theresita 

Church at which time condolences and goodbyes can be expressed. 

We regret that after the burial no condolence visits will be possible. 

Address for condolences: Friday, October 24th, 2008 at Ad 
Patres from 7:00 p.m. to 9:00 p.m. 

Sera conoci cu e managernan 
nobo di Colegio EPI 


COLEGIO EPI ta orguyoso di presenta 
su managernan nobo, kendenan reciente- 
mente a cuminsa fungi den nan funcion 
como Opleidingsmanager of Begeleidings- 
manager di unit. 

Ta trata aki di drs. Rachelle Wever, Yamila 
Hoeverts, mr. drs. Pancho GeermanyAnkie 
Paulina. 

Señora drs. Rachelle Wever a bira Be- 
geleidingsmanager na Unidad Hospitalidad 
y Turismo. Señora Wever a caba Gymnasi- 
um na Nijmegen y a studia Humanistiek na 
Universiteit voor Humanistiek na Utrecht y 
Eerstegraads onderwijsbevoegdheid lev- 
ensbeschouwing na Utrecht. Señora Wever 
tin varios aña di experiencia den enseñanza 
tanto na Aruba y Hulanda. Na Aruba señora 
Wever a traha como docente na IPA, Cole- 
gio EPI y Colegio Arubano. Ultimo añanan 
señora Wever a traha na Hulanda como 
docente levensbeschouwing. Señora Wever 
ta conoci pa ta un persona profesional y 
inovativo cu un personalidad fuerte. 

Señora Yamila Hoeverts a bira Begeleidings- 
manager na Unidad Salubridad y Servicio. 
Despues di Colegio Arubano señora Hoev- 
erts a caba cu su estudionan di 3e graads 
y 2e graads docent Aardrijkskunde en 
Engels na Antillianse Lerarenopleiding y 



Vrije Leergangen aan de Vrije Universiteit 
na Diemen. Señora Hoeverts tin 24 aña 
di experiencia como docente di Engels y 
Aardrijkskunde. E la cuminsa su trayecto- 
ria di docente na Maria CoIIege y Colegio 
Arubano y ultimo 16 aña señora Hoeverts 
a traha na Colegio EPI Unidad Economia 
como docente di Engels. Señora Hoeverts 
a fungi tambe como Innovatiecoordina- 
tor y Voorzitter sectie Talen na Colegio 
EPI. Señora Hoeverts ta un persona hopi 
dinamico y honesto y positivo, cu semper 
a traha entusiasma pa yuda studiantenan 
den nan desaroyo educativo pero tambe 
personal. 

Señor mr. drs. Pancho Geerman a bira 
Opleidingsmanager di Unidad Salubridad 


y Servicio. Despues di a caba VWO na 
Colegio Arubano señor Geerman a studia 
Sociologie na Rijksuniversiteit Leiden. Du- 
rante su estudio e la logra tambe certifica 
su mes den lerarenopleiding maatschap- 
pijleer. Na 1997 señor Geerman a gradua 
den Arubaans Recht na Universiteit van 
Aruba. Señor Geerman a traha entre otro na 
Unoca y Directie Infrastructuur en Planning 
y tambe na Colegio EPI Unidad Economia 
como docente di rechten y belasting. 
Señor Geerman tin hopi idea creativo pa 
cu e futuro di Colegio EPI. Ideanan cu 
sigur lo por wordo implementa pa asina 
sigui traha ariba calidad di enseñanza na 
Colegio EPI. 

Señora Anckie Paulina a bira Opleidings- 
manager na Unidad Economia desde 1 
di augustus. Señora Anckie Paulina a 
caba VWO na Colegio Arubano y a studia 
Bedrijfseconomie na Hanze Hogeschool 
na Groningen. Despues di su estudio e la 
traha 13 aña den posicionnan clave den 
sector bankero, y ultimo 4 aña e la traha na 
Colegio EPI como docente di materianan 
economico na Unit Economia, despues di 
a obtene su diploma di Pedagogisch Didac- 
tische Voorbereiding di IPA. Señora Paulina 
ta boga pa un mihor calidad di enseñanza 
den Colegio EPI. 

PLAYA 

IServicio pa Comunidad 
^^|Telefon di Emergencia| 


Number di emergencia 911 

Polis 

100 

Brandweer 

582-1108 

Ambulance 0‘stad 

582-1234 

Ambulance S.N. 

584-5050 

Hospital 

587-4300 

Centro Medico 

584- 8833 


Botica na Warda ■ 

Pabou di Brug: Botica del Pueblo 
Paribadi Brug:Botica Sero Preto 

Dokter na Warda 

Pabou di Brug: dr. 

Pariba di Brug: dr.Cheung 


Otro Servicionanl 


Setar Info 

118 

Digicel Info 

145 

Setar 

582-5151 

Elmar 

582-3700 

WEB 

525-4600 

Serlimar 

584-6456 

Rode Kruis Aruba 

582-2219 

FADA 

583-2999 

AA/NA helpline 

583-8989 

Fund. Abuso Sexual 

582-4433 

Fundacion Guia’mi 

587-1677 

Fund.Muher 


den Dificultad 

583-5400 

Fund.Tel. Pa Hubentud 131 


588-6138 

Accion Rescate 

584-2718 

Centro Kibrahacha 

588-3131 


Poiisl 


Polis Tipline 

11141 

Oranjestad. 

582-4000 

San Nicolas 

584-5000 

Savaneta 

584-7000 

Santa Cruz 

585-4710 

Noord 

587-0009 

Strandpolitie 

586-3003 

Balashi 

585-2500 

Aeropuerto 

582-4800 

Aruba Transfer Tour & Taxi 

583-2856 

582-2116 

Best Taxi Services 588-3232 

Coop. Ver. Tas 

587-5900 

ATS 

583-5361 

Arugas 

585-1198 

S.O.S. Teleayudo 

583-1190 

ORA Dl OFICINA: Dialuna pa Diabierna 

REDACCION: noticia(a)awemainta.com. 
BENTA Dl AVISO: 
sales(a)awemainta.com 

I nfluencia di un tata riba 
amor. 


Hopi prome cu un mucha muher adolecente haya su prome 
berdadero joncuman, of te hasta namorá, su actitud pa cu hende 
homber silenciosamente ta worde crea pa su tata. 

Ami ta un di e hopi sicologonan cu ta kere cu e relacion tata-yiu 
muher ta pone e base pa tur futuro envolvimento romantico. 

Si tata di un muher hoben ta un alcoholico y un choller, e yiu ey lo 
pasa su bida tratando di haya un homber cu por cumpli cu e 
necesidadnan cu su tata nunca a reconoce den su curason. 

Si e tata ta calido y ta duna cuido y proteccion, e yiu muher lo busca 
un amor cu ta igual na su tata. Si e tata ta kere cu su yiu muher ta 
bunita y femenino, e yiu lo ta inclina pa pensa asina tambe. Pero si e 
tata ta rechasa e yiu muher como un persona inatractivo y no 
interesante, e yiu muher ey probablemente lo tin problema cu su 
auto-estima te na edad di adulto. 

Mi a observa tambe cu e realacion di un muher cu su futuro esposo 
ta worde significantemente influenciá pa e manera cu e'la percibi 
autoridad di su tata. 

Si e tata tabata arogante y caprichoso durante infancia di su yiu 
muher, e ultimo aki lo ta inclina pa drenta pleitonan pa poder cu su 
esposo durante nan matrimonio. Pero si e tata a sa di mescla amor y 
disciplina na un manera cu ta mustra forza, e yiu muher lo ta mas 
comfortabel cu un matrimonio basa ariba 'duna y tuma', caminda no 
tin competencia pa tuma liderasgo. 

Asina hopi di loque ta bai den un matrimonio ta cuminsa cu tata di e 
muher. P'esey ta combini nos como tata, pa duna nos miho esfuerzo 
den lanta y educa nos yiunan. 



Guyabastraat 4, Dakota Tel: 582 4748 


B&P Interface Ariiba N-V. 

CoTiiSMftctnei/ orntf 7 rafrttTtgr 


We are pleased to announce our training schedule for the month of October 2008 and 
November 2009. We can also provide these trainings as, customized In-Company training. 

► Supervisory Skills (Starting Oct. 23) 

► Coaching & Performance Appraisal (Starting Nov. 3) 

► Effective Communication (Starting Nov. 4) 

► How to Discipline Employees and Correct 
Performance Problems (Starting Nov. 25) 

For additional information and registration please contact us at 
Telephone 594-5533 / 587-7850 or Fax number 587-6011. 

Email: bpinterfaceaua@ setarnet.aw Web Site: www.bpinterface.com 

UPGRADING PEOPLE IS OUR BUSINESS ! 



Su Iha Shadee Alvarado ta 
dedica e poesia aki na su 
nnadrina stima 

Juritsa Trimon q.e.p.d. recor- 
dando su fecha natal. 

‘^DEN PARAISO” 


Mi madrina a duna mi su bendishon 
mustrando su gran Amor i atenshon 
como un segundo mama ela prepara 
mi caminda di bida pa por a continua 
un persona jen carisma cu ta refleha 
e paz profundo cu nos tur ta anhela 
a crea un laso profundo di stimashon 
pa asina tur su famia por a sinti bon 
Papa Dios mientrastanto a bin finalisa 
su careda di bida pa dune e sorpresa 
hibe den su brasa pa sigui descansa 
den un sonjo profundo unda lo alcansa 
un bida nobo den e Paraiso Eterno . 

autor: Omaira I.Rodriguez-Britten 

Valido pa 24 Oktober 2008 


Placa Extranhero 

Bank Papieren 

Wisselen, Cheque 
Reis Cheque en 
Over Boekingen 


Benta 

na 

Publico 

US Dollar 

1.77 

1.78 


1.80 

CAN Dollar 

1.38 

1.40 


1.42 

Engelse Pond Sterling 

2.82 

2.87 


2.93 

Zwitserse Frank per CHF. 100 

152.48 

153.20 


154.00 

Ned.Ant. Gulden perANG. 100 

98.94 

100.00 biljetten 
chq./overboeking 

100.20 

100.00 

Japanse yen per JPY. 10.000 

181.73 

183.39 

185.23 

EuroperXEU. 100 

226.09 

228.15 

230.45 



Provision di Devisa 1.3% 
Segun articulo 12 di Afkondigingsblad 
di Aruba 1991 nr.GT32. 

Banco Central di Aruba ta defini 
e tipo di cambio oficial pa e 
cambionan di placa extranhero. 

BANCO DI CARIBE 

Nos ta honra Bo confianza 


Horoschoop 




iviAries 21 Mrt-20 Apr 

Un compañero di trabao ta elogiabo 
hopi, pero cuidao e por ta un forma di 
manipulacion pa purba haya loke e ta busca. 



TeUrO 21 Apr-20Mei 

Den wowo di otronan 


cu tin 


posibilidadnan di lagabo avanza den bo carera, 
bo ta bayendo bon. Respet y admiracion bo a 
gananan y por tin un promocion pabo. 


Geminis 21 Mei-20Jun 

WV Un carga di trabao pisa ta pone un 
smile riba cara di bo administrador di banco. 
Otro siman e lo dunabo ocasion di gasta algun 
di e fondonan cu bo a gana cu esfuerzo. 



Cdncer 21 jun-20jui 

Bo a haci gastonan grandi y bo ta sigui 
hacinan awe. Bo tin cu pensa den futuro. 


LeO 21 Jul - 20 Aug 
Cierto plannan avanza ta escencial 
pa sostene e salud di bo situacion economico. 
Cosnan ta demasiado complica y ta ora di 
simplificanan. 


3 Virgo 21 Aug - 20 Sep 
1^^ Tene cuidao di no subestima e 
dificultadnan di un tarea cu bo a pidi pa 
completa. E por ta mas duro cu loke bo a 
spera y bo mester calcula e tempo cu bo 
mester prome cu acepta. 


/fk ‘-ibra 21 Sep - 20 Okt 

Cierto decisionnan radical ta 
necesarlo pa loke ta areglonan flnanclero. No 
laga e cosnan pa despues. Actua prome cu 
dia termina si bo kier tin bon resultadonan. 


. A Scorpif 

Si tin alqc 


10 21 Okt-20 Nov 
algo cu ta causabo tensionnan 
den asuntonan financiero, no teme y pidi 
ayudo inclusive si no ta e prome biaha cu bo 
ta haci’e, Personanan lo apoyabo cu smaak. 


Saaitario 21 Nov- 20 Dec 
Awe bo tin e don pa e negociacion y 
suficiente suerte pa trata cu hendenan cu ta 
busca un solucion viabel. Hunto bosonan por 
haci avancenan grandi. 


Capricornio 21 oec 20Jan 

Bo por combina negoshi cu placer, 
organiza un biahe y por ta bo lo por topa cu 
un hende di pasado. 



Aquarius 21Jan-20Feb 
A pesar cu bo no gusta e idea bo 
mester pone bo carera prome cu lo personal 
y modiflca bo actitud pa evita conflictonan of 
stress. 



PiSCiS 21 Feb-20Mar 
Asuntonan di seguridad a largo plazo 
mester wordo atendi, no ta bo so ta dicidi riba 
nan. Bo mester conta hopi co otronan y sigura 
bo mes cu e expectativanan ta coincidi. 

Durante e di 54 Kinderboekenweek na Hulanda 


E autora Lilian Braamskamp-Erasmus a laga 

masha bon impresion atras 


DIADOMINGO pasa, dia 12 
di october, Hulanda a clausura 
su di 54 Kinderboekenweek cu e 
famoso Kinderboekenmarkt na 
Den Haag; un mercado di buki 
impresionante, unda e.o., tur cas 
editorial di Hulanda ta presenta 
nan coleccion di buki di mucha 
mas nobo. 

Tur autor y ilustradornan conoci 
tabata presente pa firma buki 
y combersa cu nan lectornan 
hoben. 

Mei-mei di e standnan di casnan 
editorial y diferente workshop, e 
Voorleestent, e Kinderpodium, 
e skina di Poppenkast, e Voor- 
leestassen, Poézieleestafel... 
tabatin un stand cu a hala hopi 
atencion e aña aki; bishitantenan 
pa prome biaha por a sera conoci 
cu un autor di Aruba. 

Tabatin literatura na Papiamento 
y na Hulandes, scolnan cu a ricibi 
bishita di e autora aki por a pasa 
cumind'e, interesadonan grandi 
y chikito por a ricibi contesta riba 
varios pregunta y te hasta cum- 
pra buki na Papiamento! Aruba 
tabata presente y a agrega un 
dimension nobo n'e Kinderboek- 
enweekdi Hulanda, cu a cuminsa 
cu e tremendo apertura oficial: E 
Kinderboekenbal. 

Ora e autora Liliana Braam- 
skamp-Erasmus a yega Hulanda, 
ya tabatin un sorpresa special ta 
warda riba dje. El a ricibi un invi- 
tacion cu un requisito particular; 


un batch electronico, cu tabata 
carga su poesianan y cu e mester 
a bisti riba su curazon durante e 
anochi di e evento grandi aki; e 
Kinderboekenbal 2008. Cu un 
cayena grandi den su cabey y su 
pantyhose ful na poesia scirbi 
den tur idioma di mundo, Liliana 
Braamskamp-Erasmus a duna 
acto di presencia n'e comienso 
di un temporada yena cu activi- 
dadnan festivo. 

E ganadora hoben di e Nationale 
Voorleesdagen na Hulanda a 
declama algun poesia n'e pub- 
lico, cu tabata consisti di grandi 
y chikito. E entregamento di e 
premio literario mas importante 
pa literatura di mucha, esta e 
'Gouden GriffeLa wordo otorga 
na un manera unico; cu hopi 
suspenso e publico por a wak un 
peliculacortico,undae Marinier- 
snan den nan mision pa mantene 
e resultadofinal secreto, ta revela 
e ganador: Jan Paul Schutten cu 
'Kinderen van Amsterdam'. 

E encuentro cu e diferente au- 
tornan di Hulanda y Corsow, 
manera e.o. Sjoerd Kuyper, Laura 
Quast, Olga Orman, Roy Colas- 
tica, Betty Sluyzer, Lydia Rood y 
hopi mas cu a yega di participa 
den e Festival di Buki di Mucha na 
Aruba, esey tabata e gran satis- 
faccion di e anochi, segun Liliana 
Braamskamp-Erasmus. 

'E alegria di por a topa yen di 
cara conoci hunto na Hulanda, 
compartiendo y celebrando e 



mesun evento, esey tabata un 
sentimento asina special/ e ta 
conta. 

Liliana Braamskamp-Erasmus 
ta conta cu e scol y instancianan 
cu el a bishita tabata bon prepa- 
ra y pa su sorpresa e muchanan 
ya tabatin su bukinan den klas 
y por a cont’e di a te z. Pa su 
suerte e tabatin tur su bukinan 
na Papiamento, cu algun el a 
traduci special pa su presenta- 
cionnan, sin sa si nan lo bay tin 
e mesun efecto na Hulanda cu 
nan tin na Aruba. 

‘E muchanan tabata asina ham- 
bra pa siña y conoce cultura 
nobo, cu algun docente a dicidi 
pa inclui e tema di Aruba den 
nan programa.’ 

Un otro experiencia unico ta- 
bata Liliana su bishita na Den 
Haag, unda el a duna varios 
grupo di mucha workshop di 
rima y rap. E tabata sorprendi 
di wak tanto diferente cultura 
den un klas, y no tabata trata 
di scolnan multi-cultural, sino 
un representacion actual di tur 
e scolnan na e cuidadnan mas 
grandi di Hulanda, incluyendo 
Rotterdam y Amsterdam. 

‘E gruponan aki tabata mas 
acesibel ainda, ya cu tabatin 
varios mucha cu tabata papia 
of compronde Papiamento of 
cu ta lanta cu dos idioma na 
cas/ Liliana ta splica. E presen- 
tacionnan aki a bay asina bon, 
cu el a ricibi peticion pa otro 

Marriott’s Care Foundation ta sostene Fundacion 

“Adopt an Addict” cu 7.560 florin 



RECIENTEMENTE Presi- 
dente di e Fundacion Adopt 
an Addict, sra. Audrey Lacle y 
tesorero di e fundacion, Tony 
Nemeck a recibi un check pa 
4200 dollar, cuta Afl. 7560,= 
for di Aruba Marriott Care 
Foundation, cu tambe ta sos- 
tene e iniciativa cu e grupo 
local aki a cuminsa cune. 

Sra. Audrey Lacle a expresa 
su gratitud p’e sosten finan- 
ciero aki, cu t’asina necesario. 
Fundacion Adopta un Adicto, 
ta un programa pa yuda tur 
choller local, den nan reha- 
bilitacion, di acuerdo cu nan 


deseo y ta manda nan Hogares 
Crea na Santo Domingo pa 
un periodo di 24 luna y nan 
ta haya un tratamento basta 
extensivo. 

Marriott’s Care Foundation 
su Presidente Gina Heyliger 
a duna di conoce cu nan ta 
contribui cu e bohn causa aki, 
pasobra filosofia di Marriott 
ta: ''Spirit to Serve our Commu- 
nities”. Di e forma aki Marriott 
por medio di su organisacion 
ta duna bek na comunidad, 
loke comunidad ta haci pa 
Marriott. 

Di e forma aki tambe Mar- 


riott’s Care Foundation ta 
yuda na elimina e chollernan 
for di caminda, cu ta un prob- 
lema grandi pa nos tur. Segiin 
Gina Heyliger nan ta dispuesto 
pa sigui yuda cu e programa 
aki di Fundacion Adopta un 
Adicto. 

Riba e foto aki por mira: 
Foundation Adopt an Addict 
President: Sra. Audrey Lacle 
y Tesorero Tony Nemeck den 
compania di representante- 
nan di Marriott Care Founda- 
tion, cu ta: D.r.p.d: Carolina 
Jack, Junior Montaner, Gina 
Heyliger (Aruba Marriott 


Care Foundation President), 
Antonio Ponce, sra. Audrey 
Lacle (President Foundation 


Adopt an Addict), Henk Ree- 
berg, Tony Nemeck, Maryann 
Alvarez y Yazira Feliciano. 


Pakico un Festival di Buki pa Mucha? 





E meta principal di Festival di 
Buki pa Mucha ta promocion 
di buki y lesamento. Special- 
mente na edad di scol basico 
ta importante pa desaroya 
cerca e mucha e motivacion 
pa lesamento y conocemento 
di literatura pa mucha. Banda 
di atencion pa e parti tec- 
nico y e parti di comprension 
di lesamento, PLACER DEN 
LESAMENTO ta esencial. 

Con por stimula e placer den 
lesamento cerca e mucha? 
Bon acceso na buki, buki atrac- 
tivo; 

Lesamento na bos halto pa 
mucha, “voorlezen”; 
duna e mucha oportunidad pa 
scoge un buki su mes y les’e na 


su mes ritmo, “vrij lezen”; 
papia cu e mucha tocante buki 
y lesamento; 

desaroya actividad rond di 
buki y lesamento. 

E Festival di Buki pa Mucha ta 


enfoca riba bishita di escritor 
na scol. 

E encuentro cu autor y/of 
ilustrador ta hopi biaha un 
experencia inolvidabel pa e 
mucha y un estimulo grandi 


pa bay lesa buki di e autor. 
Biblioteca Nacional Aruba tin 
e experencia cu mucha ta bin 
biblioteca busca buki di e au- 
tor cu a bishita nan. Un autor 
p.e. cu semper a keda fascina 


e muchanan ta Paul van Loon, 
kende na dos ocasion a par- 
ticipa na Festival di Buki pa 
Mucha. E Festival ta dirigi riba 
goso y fascinacion di e mucha 
pa buki. 

Cas di Cultura ta celebrando 50 aña di 
existencia cu un exposicion multi-cultural 




E aña aki Cas di Cultura ta cel- 
ebra 50 aña y segun Presidente 
di Cas di Cultura, sra. Vicky 
Arends, ta haci esaki cu dos 
evento grandi, cual t’e exposi- 
cion “Spirito di Tempo” cu a 
habri diabierna cu a pasa, cu ta 
toca 50 aña di arte na Aruba, un 
exposicion extenso, pero mester 
bisa cu mester mas di e tiponan 
aki, pasobra na Aruba tin masha 
hopi artista di caliber cu no 
por yena ni un ni dos, pero tres 
exposicion y a wak e necesidad 
di un museo nacional den e 
organizacion di esaki. 

“Nos otro evento grandi yama 
“Mind Gear Gap”, cual ta nos 
produccion, nos obra teatral, 
nos obra multi disciplinario cu 
lo tuma lugar dia 15, 16 y 17 
di november, cu lo ensera 25 
artista di Aruba. 

Artistanan leyenda y artistanan 
jong cu ta cuminzando aworaki 
den nan carera di nan disci- 
plina. Cas di Cultura a duna 
nan e encargo pa crea algo cu e 
tema di Aruba. 


E tema di Aruba su cultura: 
“Mind Gear Gap”, kico esey 
kiermen, kico con abo, con tur 
hende ta para den e convivencia 
cultural y artistico na Aruba. 

Bo ta para leu di cultura como 
persona, of bo ta para cerca di 
dje, cu tin di haber diariamente. 
Tambe e cultura di hoben y 
generacionnan mas adulto. Con 
esey nan ta para contra otro. 
Con e buraco ta, kico e bashi ta 
e convivencia cultural. “Mind 
Gear Gap” berdad t’e titulo, 
manera boso por a scucha, e tin 
e tema di traveling, e tema di 
biahando den tempo, biahando 
den arte y cultura, kico nos ta 
hiba den nos maleta cultural. 
Con pisa e ta, con bashi e ta. 
Tur esey nos ta bay hinca den e 
produccion aki y nos artistanan 
hoben conhuntamente cu e ley- 
endanan di oro cu nan a scoge, 
pasobra naturalmente tin hopi 
mas pa scoge. Ta bay sondea 
esaki y ta bay trece obranan 
riba scenario den un obra total 
di ongeveer 100 minut. 



Aki nos ta conta cu artistanan 
manera Yvonne Spellen di 
Mascaruba, Carmen Herrera di 
Grupo Teatral Kibrahacha, Jubi 
Naar di Cabaret Politico, Amy 
Lasten di FARPA y Instituto di 
Cultura y tambe como artista 


invita nos ta haya John Freddy 
Montoya. 

Lo bay tin varios presentacion e 
dianan aki e.o. di grandinan di 
musica, baile y arte contempo- 
raneo, cual por wordo presencia 
den e exposicion ”Spirito di 


Tempo”. 

Si tin school interesa di mira e 
exposicion aki, gratis, por tuma 
contacto cu Cas di Cultura, 
p’asina nan por reserva pa pres- 
encia e bunita exposicion aki cu 
ta 50 aña di Cas di Cultura. 





















































